
Jednomu desetgodišnjemu učeniku, 
koji se potužio na zasluženu kazan. 

i. 

Usadite u dječja srca misao dobrote, ako 
je ona i ne razumiju. Godine će već 
učiniti, da je budu razumjela i ona će 
divno procvasti u njihovim srcima. 

Kuća mojih roditelja ... 

Mali je prekrasni vrt dijelio konjušnicu i kolnicu 
od stana. Upravo se u sredini vrtića uzdizala okrugla 
sjenica, a ravno je od nje vodilo nekoliko puteljaka, 
koji su bili obrubljeni grmljem ruža i zasjenjeni gu¬ 
stim lozinim lišćem, te su većinom išli do kićenih 
paviljona, zatvorenih lijepim rešetkama. Ti su pavi¬ 
ljoni krili rijetke biljke i nudili šutljiva i za prisluš¬ 
kivanje zgodna mjestanca. Jedan je bio dodijeljen 
meni, ali u njemu niti je cvao cvijet, niti se zelenio 
list, već sam tu ja smjestio dvije koze, što mi ih je 
darovala moja baba, kojoj sam uvijek bio najmilije 
unuče. 

Nevine životinjice nisu nikad nikome učinile što 
na žao, no ipak im se pojavi zakleti i nepomirljivi 
neprijatelj u osobi Marice, naše stare gazdarice koja 
je već nekih dvadesetak godina sa dostojanstvom 

vršila tu službu. Po njezinu se mišljenju nisi mogao 
baš nikakvu dobru nadati od životinja, koje su 
u dvije tako važne stvari, kao što su rogovi i rep, 
nalikovale na vraga. 

Razumljivo je, da u takovim prilikama nisu moje 
veze s Maricom bile baš najsrdačnije. Kućni red, koji 
su očitim preziranjem Maričina ugleda znale češće 
prekršiti moje koze, a osobito jedan sivi primjerak 
mačjega roda, imenom Piliton, koga je Marica navla- 
stice imala na srcu, bijahu poglaviti uzroci, što se mi 
jedno drugomu otuđismo, i stalni izvor novih ne¬ 
sloga među nama. 

Ja sam znao mačka bez okolišenja uhvatiti za 
prednju šapu i postaviti ga na stražnje noge, te bih 
ga ozbiljna lica zapitao: 

„Pilitone, hoćeš li ići u školu ?“ 

Kod toga sam mu kradom stao na rep, da je 
Piliton od bola žalosno zamijaukao. 

„Vidiš Ii“, viknuh Marici slavodobitno, „vidiš li, 
kakva je lijenčina Piliton? Ne će nikako da uči...“ 

Marica navali na me sva bijesna, nazove me 
Nerunom i pokuša da mi na dlanu poda dokaze o 
svojoj naklonosti. Ja joj ipak brzo utečem, a gospo¬ 
din se Piliton međutim dadne na čišćenje i glađenje 
brade, koja mu se bila naježlia od srdžbe, koju izazva 
moje slabo poštovanje i moja nedovoljno razvijena 
društvena uglađenost. 

Jednoga dana me pohodi moj prijatelj Ivan 
Manuel, te nas dva nevaljala derana počinismo u 
svojoj obijesti gotovo strašno nedjelo, iza kojega je 
smjesta došla zaslužena kazan. Svezasmo Pilitonu za 



rep raketu te je zapalismo. Jadno prestrašeno živinče 
poleti k svojoj gospodarici i sklone se među nabore 
njezine haljine i malo da Marica ne izgori. Kad je 
ugledala oprženi rep svoga mačka, planu gnjevom. 

Marica doleti k mojoj majci i zahtjevaše osvetu 
i pravicu. U vatrenoj optužbi dokaza nepobitno moju 
sukrivnju kod napadaja i stade na dugo i široko da 
raspreda o djelovanju lošega društva i zla primjera. Na 
kraju mi proreče skori svršetak života negdje na vje- 
šalima, ako i dalje budem prijateljevao s nevaljancem, 
koji je kadar da izvede takove lopovštine. 

To ugodno proročanstvo nemalo prestraši moju 
majku i ona mi dade u svom pravednom gnjevu tri 
dana kućnoga zatvora, koji mi je bilo odsjediti u 
odaljerfbj odajici što smo je nazivali „crna sobica". 

Za vrijeme sam se svojega zatvora bavio najraz- 
ličitijim mislima i predodžbama. Kad sam se donekle 
oporavio od svoje nevolje, promišljao sam, šta da 
sad radim. Najprije htjedoh, da nacrtam na papir svu 
silu gazdarica te da im privjesim straga čestite mačje 
repove. Onda mi opet pade na um, da napišem po¬ 
put Silvia Pellica knjigu pod naslovom „Moji za¬ 
tvori". Napokon odlučih, da upotrijebim dragocjeno 
vrijeme za plemeniti lov, drugim riječima počeh lo¬ 
viti muhe; uhvaćenim sužnjevima privezah za zadnji 
dio tijela komadić papira te ih pustih da opet odzuje. 

Ta me pustolovina navede, da temeljito promje- 
nim svoj diplomatski postupak prema gospodinu 
Pilitonu. Zabacih od sada otvorenu i iskrenu politiku 
saharskih Beduina i dadoh se, ako i nisam čitao 

Macchiavella*), na lukavu i zakučastu politiku Firence. 
U nazočnosti njegove gospodarice vladah se prema 
Pilitonu veoma ljubazno i udvarah mu na tisuću na¬ 
čina, no kad bih ga gdje na samu zatekao, morao 
mi je sve to sa kamatima da naplati. U Marice nije 
na svu sreću bilo većega jezikoslovnoga poimanja, 
i tako su Pilitonove tužbe, kad bih iskalio na njemu 
svoje srce, bile doduše saslušane, ali su ostale ne¬ 
shvaćene. 

Jednoga je dana — bio je to pravi dan nesreće 
za me — sjedila Marica pokraj prozora, koji je gle¬ 
dao u vrt, i plela čarape. Pokraj nje je mirno počivao 
Piliton i preo pun nutarnjega zadovoljstva. Među 
njima se nalazila košarica od vrbovih šiba, a u njoj 
su ležali ključevi od smočnice, Maričina $aiapa i 
nekoliko cigareta. Marica je naime, ako se to možda 
i pričinja čudnovatim, imala jednu za njezin spol 
nešto neobičnu strast: pušila je kao Turčin. 

Slučajno naiđoh tu ja i približih se odmah go¬ 
spodinu Pilitonu, da mu iskažem svoje duboko po¬ 
štovanje i na taj način steknem naklonost njegove 
gospodarice. Ona je upravo u to vrijeme imala u 
pohrani zdjelu izvrsnih orahovih tortica, dar nekih 
koludrica, kojima je moja mati bila sklona. 

Ja ne znam, šta se zbi samnom u tom času; 
mislim, da me je sam nečastivi napastovao. Svakako 
spustih ruku u košaricu — ne znam više, kako sam 
na to došao i zašto sam to učinio — i dočepah se 
jedne cigarete, koja je u njoj ležala, a da to ne 
opaziše ni Piliton ni njegova gospodarica. 

*) Čitaj: Makijavela. 

Smjesta poletim sa svojim plijenom u vrt, sakri¬ 
jem se u svoj kozji pavilijon, da na samu i bez 
svjedoka popušim Maričinu cigaretu, prvu, koje su 
se dotakle moje usne. No kolika bijaše moja zabuna, 
kakoli silan užas, kad u času, u koji prinesoh ciga¬ 
reti žigicu, koju uzeh prolazeći kroz kuhinju, buknu 
silan plamen i oprži mi nos. Od straha padoh odmah 
na tle i pomislih časom, da je to sam Vezuv, koji 
uz urnebesnu grmljavinu riga lavu s kraja cigarete. 

Na moju viku doleti najprije Toma, naš kočijaš, 
a skoro se tu nađe i Marica te me zapita, šta se 
dogodilo. Gadila mi se svaka laž, i ja priznah svoju 
krivnju. Prestrašena odjuri Marica natrag k svojim 
cigaretama, otvori ih jednu po jednu i nađe u dvjema 
od njih male količine puščanoga praha, koji je bio 
spretno umetnut na njihovu vršku. 

Smjesta se povede velika istraga, da se pronađe 
nihilistički okrutnik, koji je zasnovao za me tako 
kobni napadaj na Maričin nos. Nakon potanjega 
istraživanja pade sumnja na moga prijatelja Ivana 
Manuela, koji me je bio dan prije toga pohodio i 
okušao tom zgodom svoju vatrometnu vještinu na 
cigaretama miroljubive starice. Marica je imala naj¬ 
ružnije lice, što sam ga ikad vidio, ali najljepšu dušu, 
što sam je ikad poznavao. Velikodušno oprosti krivcu. 
Meni metnu na ranu krpicu, umočenu u arnika*- 
tinkturu. U večer izmoli najprije sa mnom iste mo¬ 
litve, koje sam ja stobom, sinko moj, već toliko puta 
molio, i kako nisam mogao da spavam, a nos me 
jako bolio, poče mi pripovijedati ovu pripovijest: 


*) Arnika je ljekovita biljka. 

II** 

Prije dugo vremena življahu u jednom gradu dva 
kuma, jedan bogat, a drugi siromah. Bogati se zvaše 
Ivanko, a siromašnoga su zvali jednostavno Ivan. 

Bogataš je bio silno debeo i imao je u svom 
tijelu više masti od utovljene svinje. Radi toga su ga 
tjelesnoga svojstva susjedi a i svi gotovo stanovnici 
onoga gradskog okružja — zvali općenito Ivanko 
Bačvica. Kad je govorio, orio mu se glas, barem poput 
zvuka najvećega crkvenoga zvona, kad je hodao, 
stupao krupnim koracima kao slon. Po čitavom mu 
se vladanju moglo poznati, da je u dnu duše uvjeren, 
kako je on znamenita osoba. Vrlo rijetko bi on 
otkrivao svoju glavu, dok su oko njega letjeli svi šeširi 
sa glava. Pušio je samo prave pravcate i najskuplje 
havane a stanovao je u svojoj vlastitoj kući s divno 
izrađenim dvokrilnim vratima i prekrasnim vodo¬ 
skokom u vrtu. 

Siromah je bio suh ko trtica, upalih obraza, i 
— sav mu je pojav odavao jadnog potrebita čovjeka. 
Govorio je tiho i pridušenim glasom, kad je hodao, 
šuljao se oprezno, oklijevajući, gotovo na prstima. 
Svaki mu je čas šešir bio u ruci, ali nitko nije držao 
vrijednim, da mu odzdravi. Pušio je sakupljene či¬ 

**) Ova je pripovijest narodna bajka, koju posve onako 
ponavljam, kako mi je bila ispričana sa svim onim smiješnim 
»vjerojatnostima i značajnim obilježjem, što su svojstvom te 
književnosti koju sakupljaju učenjaci u različnim zemljama s 
velikim marom i ljubavlju. Njima ostavljam, da rastumače čud¬ 
novate veze i podudaranja među narodnim bajkama, svih ze¬ 
malja; naša se pripovijest u koječem podudara s jednom Ander- 
senovom bajkom. 

kove, a stanovao u jednoj škrinji, koju je sam pred 
gradskim vratima istesao od nekoliko dasaka. 

Ivanko Bačvica se obično izvalio, pošto je pojeo 
i popio nevjerojatnu množinu najizabranijih jela i pića, 
na svoju udobnu, veliku stolicu, ispružio udove i 
počeo pjevati; 

„Što za druge me briga ljude 
Dok ijem, pijem, pušim ja; 

Nek samo meni svega bude, 

A bokcu kako Bog mu da!“ 

Ivan je naprotiv čučao pred vratima svoje jadne 
kolibice i griskajući koricu suha krušca ili kakav 
korijen pjevao: 

„Siromah jesi 1’, svatko će 
Ukloniti se tebi 
Ko studenomu vazduhu 
Da kihat moro ne bi“. 

Ivanko Bačvica bio je oženjen, a i Ivan je imao 
ženu. Bogatunova je žena bila visoka, mršava žuta 
lica, tako da je za čudo naličila svijetlu lojanice; 
bila je uz to veoma mučaljiva, vrlo malo uljudna, 
a još manje milosrdna. Ubogarova je žena bila na¬ 
protiv malena i čvrsta, uz to vrlo okretna i razgo¬ 
vorna; ona je znala da svojemu mužu skine brblja¬ 
njem sa srca mnogu brigu, i uspjelo bi joj, da ublaži 
koji put svojom veselom ćudi njegov jad. Ime joj je 
bilo Katarina, ali su je ljudi zvali „Mačji nos“, bu¬ 
dući da joj je nos bio malko splošten, a povrh njega 
se sastajale obrve. 

Gladna kao vuk u zimi, odvaži se Katarina „Mačji 
nos“ jednoga dana, uzme na glavu veliki rubac i ode 
svom kumu Ivanku Bačvici, da zatraži u njega po- 

moći. Moljaše ga, da otvori svoju dobrotvornu ruku. 
No Ivanko Bačvica bio je čovjek tvrda srca, koji 
bi otvorio ruku samo onda, kad bi ga tko nekoliko 
puta pošteno gurnuo u rebra. Ako i jest njegova 
kuma uzdisala i plakala, ipak nije mogla ništa drugo 
postići, nego da joj je bacio dvije pare u lice rekao: 

„Tu imaš, ti Mačji nose, ti jadna prosjakinjo, tu 
imaš dvije pare; kupi za njih krumpira 1 . . 

Ali gospođa „Mačji nos“ nije znala šale. Ustane 
a oči joj se od srdžbe zaiskriše i kao da je iskočio 
čep iz boce šampanjca, zakipiše joj ogorčene riječi 
iz usta: 

„Vi bezobrazniče jedan! Držite vi sami za se te 
svoje dvije pare, ali ja zabranjujem, da mi tko tako 
drsko govori. Jeste li me razumjeli, vi trbonjo? Vraže 
od čovjeka! Izgledate upravo kao lubenica, koja r je 
iznenada dobila noge! Riječ Ivanko možete mirne 
duše izostaviti i zadovoljiti se sa ,,bačvom“! U istinu 
ne izgledate više kao čovjek! . , .“ 

Gospođa „Mačji nos" dobaci svomu dobromu 
kumu u lice još nekoliko ljubeznih riječi, zaprijeti 
mu se stisnutom šakom nekoliko puta, pomakne svoj 
rubac nešto natrag, da može pregačom otrti znoj sa 
lica, te se napokon okrenu slegavši prezirno ramenima. 
Pođe svojoj kolibici dignuvši oholo glavu, a da se 
nije više ni jedamput obazrela. 

Pred vratima je sjedio Ivan i promatrao, kako se 
igra nekoliko vrabaca, koji su skakutali amo tamo 
po maloj gredici pred njim i tražili hranu. Kad ugleda 
svoju ženu, gdje dolazi sva crvena u licu viknu joj 
žalosno: 


„Ta ja sam ti rekao, da ćeš se od onoga nitkova 
povratiti vruće glave i hladnih nogu. Nisam li ti to 
rekao?“ 

„Šta si mi rekao, Ivane ?“ odgovori Katarina 
osjećajući veliku želju, da još jedamput započne s kim 
svađu, te se postavi u bojni stav i zažari očima. 
„Što si mi rekao ? . . . Evo da ti kažem: Ti nisi ni 
za što drugo, nego da sjediš na stolici i da ispraž- 
njuješ tanjur za tanjurom . . .“ 

„Ja ne sjedim na stolicama i ne ispražnjujem 
tanjura; ta ja i nemam ni stolica ni tanjuri." 

„Istna, ali tko je tome kriv, glupane, da ne znaš 
upotrebiti prilike kad ti se nudi, ha? Zašto ne radiš, 
dangubo?" 

„Čuj me, mogla bi zlo proći, ako ti se prohtjedne 
psovanja. Hajde k viagu ili se objesi! Meni je to 
posve svejedno, samo zaveži!“ 

„Gle mi, gle zeca, kako se junači, hahaha!“ 
„Ako smjesta ne ušutiš, začepit ću ti gubicu". 
„Ti meni, stara budalo ?“ 

I sva bijesna baci Katarina na svoga muža lonac, 
koji proleti zujeći tik uz njegovu glavu te ne učiniv 
štete pade među poskokljivo vrapčje društvo. Cvrku¬ 
ćući i kričeći raspršaše se životinjice na sve strane. 
Katarina pristupi k maloj gredici, da digne svoj lonac. 

„Ivane, dragi, dobri Ivane", vikne iznenada mužu 
i uprije prstom u jedno mjesto na gredici. „Gledaj 
samo, dragi Ivane, što sam našla, evo ovdje pravih 
pravcatih pet talira!" 

Sjajući od radosti podigne novac, i malo da se 
opet ne pobiše muž i žena ugovarajući, šta da počnu 

s tolikim novcem. Nenadano spravi Katarina novac 
u džep i rekne: 

p U sti ti samo meni! Kažem ti, mi ćemo s ovo 
pet talira izvući onomu prokletomu Bačvici sav njegov 
novaci J guv 

nHr.S° n !i Se " ekakvU Staru ’ šarenu đon iu haljinu 
odreže od nje komad i sašije od toga Ivanu kapu,’ 

Kad je to veoma spretno izvela stavi mužu kapu na 
gavu i utisne mu onih pet talira u ruku. 

u ulicu 3 sv"’ Sebast*^ ^ ° đmah U S ostionic « 
u uncu sv. Sebastijana, naruči dobar ručak za dvii P 

osobe i odmah ga plati. I za toga ohdi sa svotm 

šarenom kapom na glavi k svomu kumu i pozovi ga 

da se pogosti s tobom na tvoj račun . . .« S ’ 

. .. . U ' stl čas P rođe Pokraj kolibice jedan vrtlar 
koji je tjerao u grad magarca, natovarena raznim proiz’ 
vod,ma svoga vrta, te Katarina spusti 7a s i Z l 
muza posve tiho, ali odrešito na nešto nagovarati 

Mi Mm „ap„„i tinte J nTl ^ ™ 
spremnošću poziv svoga kuma n P hvatl s na i većom 
dabrovu kapu i pođe S sa svoiim^lT 6 g J aVU SV ° JU 

iz:: 

ko joj je bila naslikana jedna zdjela s nekoliko ku¬ 
hanih jaja, a druga s pečenim piletom, ovaj napis: 

„Uniđite, ijte, pijte i odmorite se; 

A za plaću u toj kući ne brinite se. 

,Znate li, kume“, reče Ivanko Bačvica poka¬ 
zujući’ taj napis, „bilo bi prekrasno, kad bi to u 
istinu tako bilo“. 

„Može biti, da je to za mnoge tako“, odgovori 
Ivan tajanstveno. 

Obojica dobiše fini ručak, a osobito se prihva- 
tiše pečena pileta sa rižom. Pojedoše svu silu toga 
i kad nije više išlo, otkopča Ivanko prsluk, a Ivan 
popusti kajiš. Napokon moradoše prestati, podigoše 
se te pušeći i duvajući krenuše k vratima bez jedne 
riječi. 

„Zar ne ćete platiti, kume ?‘* upita Ivanko Bač¬ 
vica začuđeno rezvaliv usta, kad je opazio, da pro¬ 
laze pokraj gostioničara, a on ne traži novaca. 

„Ta ne govorite takovih gluposti 11 odgovori Ivan 
trznuvši ramenima, no ne reče, da je jelo već prije 
platio. 

„Da da, kume, ali će nam on poslije poslati kući 
račun“. 

„Čovječe, ne budite ludi, zar ne vidite ove ša¬ 
rene kapice ovdje?" 

„Kako je ne bih vidio!" 

„No dakle. Morate znati, da onaj, koji ovu ka¬ 
picu nosi, može svukuda ići, a ne treba nigdje ni 
pare da plati". 

„Šta, je li to zaista tako, što vi velite?" 

„Bože moj! A zar niste na svoje oči vidjeli, beno 
jedna?“ 

„Kume, vi mi morate tu kapu prodati". 

„Da, još nešto". 

„Pazite, kume, ja ću vam dati za nju stotinu 
kruna." 

„Ni riječi o tom. Ne dam je ni za dvjesta kruna". 

„Kume, ne ćete li mi je ustupiti za osam tisuća 
groša ?“ 

„Kad je baš hoćete da imate, morate mi izbrojiti 
barem šesnaest tisuća groša". 

„Kume, to je ipak preskupo". 

„Ne dam vam je ni za paru jeftinije". 

„Hajdete sa mnom, kume, dat ću vam toliko". 

Zaputiše se brzo obojica kući Ivanka Bačvice. 
Ivanko donese šesnaest tisuća groša, preda ih Ivanu 
te uzme drhtavom rukom skupocjenu kapu. Ivan se 
preporuči tako brzo, da je u oči udaralo, a Ivica 
ostade još dugo na samu pritiskujući svoju šarenu 
kapu na srce, uvjeren da je napravio sjajan posao i 
da je svoga kuma dobro nasamario. 

Ivan se cijelim putem do kuće smijao i nepre¬ 
stano poskakivao od veselja. Žena ga je čekala već 
pred vratima i bila je, to se zna, vrlo zadovoljna, 
što je tako uspio njezin prijedlog. Brzo se obadvoje 
prihvatiše posla i pod smokvom, što je u blizini 
rasla, iskopaše rupu, da u nju zakopaju dobivenih 
šestnaest tisuća groša. Ivanko Bačvica oporavio se 
međutim donekle od radosti, koja ga je snašla poradi 
korisna posla. Oprezno pogladi šarenu kapu na glavi, 
metne preko nje svoj obični šešir, da ne bi ljudi 


ji 

opazili njegovo blago, te se otkotrlja veseo u duši, 
ali ipak prilično radoznao i ponešto nemirna srca, u 
slastičarnu, da pošteno omasti brke slatkišima, što ih 
j e vrlo rado jeo. 

Ne bih mogao ni izbrojiti svih onih slatkiša, i 
kolača, kojima je dobri čovjek napevši sve sile punio 
želudac. Prodavačica je imala pune ruke posla, dok 
ih je sve pobilježila. Kad se već tako najeo, da nije 
moglo a ma baš ništa unutar uza sve njegovo na¬ 
prezanje, morao je htio ne htio ipak napokon prestati. 
Ustane, uzme šešir, pokaže prodavačici, namignuvši 
joj i keseći se pritom, šarenu kapu, koja mu je virila 
ispod šešira, te pođe oholo uzdignute glave k vra¬ 
tima. Slastičarka prasnu u smijeh kad opazi te čudno¬ 
vate znakove, kojima nije razumjela značenja, pusti 
šaljivdžiju, da u miru ode, jer je bio u čitavom okružju 
poznat kao bogataš pa je mogao i drugi put da plati. 

,,U istinu sam izveo sjajan, veličanstven posao, 
što sam kupio kapu", reče u sebi Ivanko Bačvica 
tarući zadovoljno ruke, kad se vratio kući i zatvorio 
tu neprocijenjenu dragocjenost pod sedam ključeva 
pošto ju je još prije toga oprezno iskefao, da je ne 
bi izjeli moljci. 

„Šta je kapitalčić od šestnajest tisuća groša prema 
ovome blagu! Kakva je strašna budala taj Ivan, kad 
mi je tu zlatnu jamu prodao za tako kukavnu svotu"* 

Svaki je dan išao odsad Ivica u slastičarnicu, 
najeo se do grla, pokazao svoju šarenu kapu i uda¬ 
ljio se, a da nije ni pare platio. Išlo je to tako dalje 
dok jedne večeri upravo u času, kad je htio turiti u 
usta jednu tako veliku paštetu, za koju bi se morao 

2 

krstiti od čuda, kako mu može u usta, ne pristupi 
k njemu slastičarka i ne reče mu, 

„Oprostite, gospodine lvanko, smijem li vas možda 
zapitati, kad ćete platiti tu malenkost ?“ 

lvanko ostade jedan čas kao ukopan držeći pred 
razvaljenim ustima paštetu. Onda mjesto da odgovori 
skide šešir i pokaza šarenu kapu. | 

„Ne znam, gospodine lvanko, što hoćete, da ka¬ 
žete s tom šalom ?“ > jf 

„Ta, dobra ženo, zar ne vidite kape, što je imadem 

na glavi ?“ 

„Sigurno je vidim, ta nisam slijepa". 

„No etol Vi morate znati, da onaj, koji tu kapu 
nosi, ne treba da plaća ni ovdje ni na kojem drugom 
mjestu". 

„Jeste li poludjeli, gospodine ? ... Kako dolazite 

do takovih čudnih misli?" 

„Dopustite, ja sam za tu kapu dao šesnaest ti¬ 
suća grošal" 

„Ja to ne mogu da shvatim ... Uostalom mene 

se to ni najmanje ne tiče". 

„Tako, vas se to ni najmanje ne tiče? Mislite 
možda, da ću vam za one stvari platiti?" 

„To ćemo još vidjeti! ... Ne bi u istinu ništa 
više trebalo, nego da još bogataši kušaju varati jadnu 
ženu, koja mora u znoju lica zarađivati svagdašnji 

kruh". . 1 

„Ženo, ženo, šta vi to tu govorite! . . . Slatkiši, 

koje sam pojeo, davno su već plaćeni". 

„To nije istina 1 To je laž 1“ 

„Ženo!" 


„Da, gospodine, to je laž, to je prosta laž! . . . 
Vi morate u zatvor k lupežima, ili ja ne bila ja'“ 

lvanko se u tom času posve zaboravi, zgrabi 
tanjir sa slatkišima i baci čitavu njegovu slatku sadržinu 
slastičarki u glavu. Ova se stane derati i kričati kao 
bjesomučna, i na kraju se uzbuni čitavo gradsko 
okružje. Brzo dođoše i policajni činovnici, koji naj¬ 
prije natjeraju Ivanka Bačvicu, da otvori novčarku, a 
onda ga odvedu njegovoj kući, da ga zatvore kao 
luđaka. 

Da to nije bio bogati lvanko nego siromašni 
Ivan, sigurno bi tu noć morao provesti u zatvoru. 

III. 

Dok se to događalo, nije Ivanu i njegovoj ženi 
sa ono šestnaest tisuća groša baš loše išlo, i oni 
odebljaše i pomalo se zaokrugliše. 

Gospođa je Katarina bila prepredenija od naj¬ 
iskusnijega obješenjaka te se pripravi za svaki slučaj. 
Još isti dan, kad se dočepala novca, kupila ona na 
sajmištu dva bijela kunića, koji su bili jedan drugomu 
slični a ma kao jaje jajetu. Jednu životinjicu smjesti 
u krletku od trstike pred kućom, a drugu dade svome 
mužu utuvivši mu u glavu ovakvu opreznu osnovu: 

,,U času, kad se bude debela bačva približavala 
našoj kući, uzet ćeš ovoga kunića pod pazuho, iz¬ 
maknuti na stražnja vrata te se sakriti u jamu za 
smeće na dvorištu. No čim opaziš, da sam ja ovoga 
drugoga kunića uzela iz krletke i pustila ga da po¬ 
bjegne, doći ćeš ovamo. Ali pazi se, da ti ne pobjegne 

kunić, što ga uzmeš sa sobom. Moraš ga donijeti u 
naručju. Jesi li shvatio ?“ 

„Upravo ću na dlaku tako učiniti, kako ti ve!iš“, 
odgovori Ivan. 

Jedne je večeri obadvoje sjedilo pred vratima u 
svojoj kolibici, da se nadišu svježega zraka, kad li 
iznenada opaze kuma Ivanka, gdje se približuje pu- 
šući i dašćući; u očima mu je plamsala vatra, a no- 
zdrve mu se raspregle širom, kao u podivljala bika. 

Smjesta skoči Ivan, pograbi svoga bijeloga ku¬ 
nića, izleti na stražnja vrata i sakrije se u smetlištu. 
Katarina je međutim dalje posve mirno plela i trala- 
likala nekakvu pjesmicu, kao da nema ni o čem ni 
pojma. 

„Pomoz’ Bog, kumo“, reče Ivanko Bačvica držeći 
u ruci odebelu toljagu i stupi k vratima. 

„Bog s vama, kume“. 

„Gdje je vaš muž, onaj prokleti lupež? 

„No, čujte, kume, govorite malko pristojnije; pri¬ 
stojan govor ne stoji ipak ništa“. 

„Ja vas pitam, gdje onaj prokleti sotona od čo¬ 
vjeka ?“ 

„Sveta Marija! Kakvu viku podiže taj čovjek!“ 
vikne krsteći se. „Otišao je brijaču i sigurno ga upravo 
sad brije". 

,,I ja ću odmah . . 

,,Ali pričekajte samo čas, Božji čovječe: ja ću 
ga odmah zovnuti". 

U isti čas uzme Katarina kunića iz krletke pri¬ 
hvati ga za gubicu, potegne mu natrag uši te mu 
rekne u uho: 

„Poleti odmah u brijačnicu i reci svom gospo¬ 
daru, da ga ovdje čeka njegov gospodin kum“. 

Rekavši to metnu živinicu na zemlju i vikne: 

„Ali da si mi brzo natrag!" i pljesnu par puta 
rukama. Kunić digne rep u vis, poklopi uši i odleti 
kao strijela. 

„Zar će se kunić u istinu povratiti, kumo?" 
upita Ivanko Bačvica, koji je sve to promatrao izbu- 
Ijenih očiju, razvaljenih usta i pridušenim dahom. 

„A zašto se ne bi povratio, kume? Vidjet ćete, 
eto ga odmah natrag sa Ivanom, kako sam mu za¬ 
povjedila". 

Nije prošla ni jedna minuta, kad se pojavi Ivan 
držeći u naručju drugoga bijeloga kunića i ljubazno 
ga gladeći. 

Naravski, Ivanko Bačvica mišljaše da je to onaj 
isti kunić, što ga vidje prije nekoliko časaka, gdje je 
odletio. 

• „Kume, morate mi prodati toga kunića", vikne 
on prema Ivanu i ne misleći više na šarenu kapu. 

„Gospodin je kum u istinu pravo dijete, sve, šta 
vidi, hoće da ima". 

„Ja vam evo dajem dvije unce i uzimljem kunića 
sa sobom". 

„0 ne, ni za dvostruko". 

„Kume, ali za četiri tisuće groša ćete mi ga ipak 
dati". 

„Kad biste dali šest tisuća ? ..." 

„No dobro, evo vam ih 1“ 

Gospodin Ivanko izbroji na sto šest tisuća groša 
i ode sa svojim bijelim kunićem i opet vrlo zado- 

voljan s poslom i razmišljajući, kako bi s najvećom 
koristi mogao da upotrebi svoju novu tekovinu. 

„Da, da, moja životinjice, ja ću ti već dati pri¬ 
like, da letiš“, reče sa smiješkom promatrajući svoje 
blago. „Da da, kad tebe imam, mogu, razumije se 
otpustiti slugu . .. Momak dobiva tri tvrda talira 
plaće a ždere kao vuk. Ovaj mi je mali, četvoro- 
nožni glasnik, doista draži, njemu je dosta dobar stan 
krletka od trstike i zadovoljuje mu želudac nekoliko 
para loćike. Bio bih pravi glupan, kad se ne bih tim 
iskoristio. Kum je Ivan u istinu bena. Ja sam napravio 
izvrstan posao“. 

Tek što je Ivanko Bačvica prispio kući, odmah 
isplati i otpusti slugu. Tad sveže kuniću oko vrata 
paketić sa novčanicama prihvati ga za gubicu, po¬ 
tegne mu natrag uši te mu reče ozbiljnim i važnim 
glasom: 

„Najprije odleti u vijećnicu, upitaj za načelnika 
pa mu reci, da ovo šaljem za porez. Ali se požuri, 
jer moraš ovršiti još jednu zapovijed. Iz vijećnice 
ćeš naime još otrčati u banku i platiti ondje ovaj 
račun". 

To rekav pusti maloga glasnika, a kunić se okrene, 
istrči iz kuće i krene ravno u svoju jamu, gdje pri¬ 
redi od novčanica mekano ležište za svojih sedam 
malih kunića, koje mu je sjutradan donijela roda. 

Ivanko Bačvica je međutim šetao po svojoj sobi 
gore dolje i čekao povratak svoga glasnika. 

„Sada bi se prokleta životinja ipak morala već 
povratiti", reče u sebi postajući od časa do časa 

sve nemirniji i pristupajući svaki tren k prozoru. „Ta 
banka je već davno zatvorena". 

No otkuca tri sata, četiri, pet, a kuniću ni traga 
ni glasa. U nemirnoj nestrpljivosti pokuša da prikrati 
vrijeme hvatanjem muha, uz to se uz nemirne kretnje 
češaše svaki čas po glavi. Napokon mu se otme iz 
grudi: 

„Nema sumnje, taj me je nitkov opet prevario 1“ 

Strašno bijesan skine pušku sa zida i poleti niza 
stepenice. 

Kad ga vidje žena, gdje je odletio, pođe žurno 
preplašena za njim, uhvati ga za kaput te mu vikne: 

„Šta radiš Ivanko: srćeš u propast! Za ime 
Božje, Ivanko, ostani ovdje I" 

Ali Ivanko koji je poradi ženina odgovaranja 
postao dvaput srčaniji, ispali pušku onako slijepo ne 
misleći na Boga ni vraga, opali slijepo na svoju ženu, 
pogodi je usred srca, i ona se sruši bez glasa ne 
mogavši ni da još jednom zazove „Isuse!" On pak 
odleti u bijesnom trku do kolibe svoga kuma. 

„Kume, dolazim ,da vas ubijem", vikne Ivanu cilja¬ 
jući još izdaleka na nj. 

„Dobro, kume, ubijmo jedan drugoga!" odgo¬ 
vori Ivan te uhvati jednom rukom na mjesto, štita 
zidarsku žlicu a drugom zamahnu oštrim, kuhinjskim 
nožem. 

Katarina se baci uz krik među na boj spremne 
ljude i pokuša da ih rastavi. Ali da je makne s puta 
ubode je muž nožem, a jadna žena pade na zemlju hrop- 
ćući: „Umirem!" Debeo mlaz krvi brižnu joj iz grudi 
i omasti travu krvavo-crvenom bojom. 

„Kume! reče Ivanko Bačvica spuštajući pušjtu, ? 
„veliku smo ludoriju učinili. Vi ste ubili svoju ženu, 
a ja svoju“. 

„Ah, to nije baš tako strašno", odgovori Ivan 
blaženo. „Za mene je to malenkost, jer mogu da je 
opet oživim!" 

Govoreći to izvuče iz džepa malu trublju i za- 
trubi triput u uho svojoj ženi, koja je poput mrtvaca 
ležala na tlima. Ivanku se naježi kosa na glavi, kad 
opazi djelovanje trublje, za koju se činilo da nimalo 
ne zaostaje za trubljom sudnjega dana. Na prvi glas 
trublje otvori Katarina jedno oko, na drugi drugo, a 
na treći glas trublje skoči jednim skokom na noge 
zdrava i neozlijeđena. 

„Kume, tako vam imena Božjega, dajte mi tu 
trublju!" vikne Ivanko još uvijek napola ukočen od 
straha i čuđenja. - 

„Šta će vam, kume?" 

„Ako mi je ne date kume, to me vucite slobodno 
na vješala!" 

„Šta mi nudite za nju!" 

„Sve je vaše, kume, šta imam uza se, ako mi 
date trublju". 

„Pa dobro, uzmite je, ali ovamo s tim!“ 

Ivanko Bačvica dade sve, uhvati drhtavom rukom 
trublju i odleti kući. Strah mu je davao krila. Ivan 
koji malo da ne puče od smijeha, izvuče svojoj ženi 
ispod steznika svinjski mjehur napunjen krvlju, što 
ga je prosjekao ubodom noža. 

Međutim prispije Ivanko sav u znoju kući, baci se 
kako je dug i širok pokraj tijela svoje žene trubeći 

joj očajnim naprezanjem i po stotinu puta u uho. No 
kako da zvuci trublje ožive ženu, koja je u istinu 
bila mrtva? 

„Baš sam životinja, blašče!" ponavljaše Ivanko 
vičući te se udaraše šakom u glavu i prsa. „To je 
sve posljedica moje gluposti, moje neograničene glu¬ 
posti. To će mi već platiti prokleti nitkov! . .. Ovaj 
put mi ne će izmaknuti 1“ 

Još je neko vrijeme tako ležao i čupao kosu, 
kadli iznenada skoči, uze vreću, zajaši konja i odjuri 
u skoku ponovno do kolibice svoga kuma. Prispije 
upravo u času, kad je Ivan sa svojom Katarinom 
sjedio pred vratima te veselo večerao. 

„Sad si propao, prokleta varalico", vikne Ivanko 
skoči sa konja i uhvati Ivana za grlo. Iza toga strpa 
svoga protivnika ne dajući se pri tome ničim smesti 
u donesenu vreću, koju položi poprijeko preko konja 
i hijo! odoše k rijeci Taju, gdje ga je kanio utopiti. 

Već se i mrak hvatao, kad stiže na obalu rijeke. 
Tu Ivanko položi vreću sa svojim kumom na zemlju, 
a sam otkasa u gostionicu, kojoj se na krovu iza 
maslinove šumice pomaljala zastavica i htjede da 
najprije nahrani svoga konja i da ojača i sebe snaž¬ 
nim gutljajem. 

Čim je Ivan razabrao po koracima da se udaljio 
njegov kum, poče vikati, što je jače mogao. 

„To je ipak previše! Ja sam već jedamput rekao, 
da ne ću kraljeve kćeri za ženu i ja ne ću da se 
ženim s njom!“ 

Malo zatim poviče iznova: 

„Rekao sam i ne ću da se 


ženim s kraljevom 

kćeri, i ako to bosonogi redovnici ne znam koliko 
traže i mene na to nagone, ja je ne ću, pa ne ću!“ 

I tako je on to neko vrijeme nastavljao. 

Napokon ga ču pastir, koji je čuvao u blizini koze, 
i misleći, da se dogodilo kakovo nasilje, odveže vreću 
i pomogne zarobljeniku, da se izvuče iz nje. 

„Šta se to dogodilo s vama čovječe ?“ upita on. 

„Šta se dogodilo sa mnom gospodine? Hoće da 
me odnesu u ovoj vreći, i ožene me s kraljevom 
kćerkom ; ali ja ne ću da pristanem, makar me i vje¬ 
šali i na kolu rastrgali!“ 

„Hoćete li s tim da reknete, da će onaj, koji se 
krije u ovoj vreći, oženiti kraljevu kćer?" 

„To se razumije samo od sebe!“ 

,,A ako bih se ja uvukao unutra, to bih je ja 
uzeo?“ 

„Ta naravski! Ja sam to rekao više nego jedam- 
put 1“ 

„Prijatelju moj!“ vikne pastir bacajući od sebe 
torbicu i štap, „uzmite moje koze, a ja ću se na 
mjesto vas uvući u vreću i oženit ću se s kraljevom 
kćeri“. 

„Ja sam posve zato!“ odgovori Ivan. 

Pastir se brzo uvuče u vreću, Ivan je sveže i 
ode sa stadom koza. 

Naskoro se povrati Ivanko Bačvica iz gostionice 
malko nakresan. Uprti na leđa vreću, u kojoj je 
pastir već snivao o krunama i palačama, i — pljus 
— baci ga niz strminu u rijeku. 

„Tako, sad gledaj, kako ćeš se iskoprcati, pro¬ 
kleta ništarijo!“ vikne za njim. 


Neko još vrijeme gledaše za svojim tobožnjim 
kumom, kojega je Tajo brzo niz vodu nosio i opazi 
sa zadovoljstvom, kako se jadni pastir koprca rukama 
i nogama. Tada se okrene i uputi kući. 

Noć se međutim već posve spustila. 

Ivanko Bačvica je drhtao u čitavom tijelu, ali 
više od straha nego od zime. Ćutio je u svojoj nu- 
trinji teški bol; to je bila njegova vlastita savjest, 
koja mu šaputala: „Ti si ubojica!... Zato i jesu 
suci i sudovi, da vrše pravicu . .. Kako ti dolaziš do 
toga, da se miješaš u njihove poslove ?... Ti si ubojica 1 
Ti si ubojica . . .“ 

A tamo straga iz dubine Taja ponavljaše jeka 
zadnje riječi: „Ubojica! . . . Ubojica . . .“ 

Ivankova se kosa nakostriješi i on se lati svoje 
puške, kao da bi htio da silom utiša onaj glas. 
Teškom se mukom malo pomalo nešto smiri. I tu 
iznenada naiđe na jednom raskršću na svoga kuma 
Ivana sa pastirskom torbom na leđima, gdje tjera 
štapom pred sobom stado koza. 

„Isuse Kriste!“ viknu Ivanko prestravljeno i načini 
znak križa kao da vidi kakvu pojavu s drugoga svijeta. 
No Ivanov ga glas ubrzo uvjeri, da je pred njim živi 
čovjek. 

„Kamo putujete, kume?“ upita Ivan prijazno. ,,U 
ostalom bilo je tamo dolje još jedno prekrasno stado; 
šteta, da ga nisam mogao uzeti sa sobom“. 

„Šta vi to kažete, kume?“ 

„Zar sjedite na ušima? Prekrasno je stado ovaca 
tamo dolje. Kako vidite, ja sam više volio koze“. 

„Hoćete li mi iskazati jednu milost, kume?“ 

„Govorite samo!“ 

„Bacite me odmah u Tajo!“ 

„Kad baš hoćete, vrlo rado“. 

Ivanko Bačvica izvuče iz bisaga jednu vreču, 
uvuće se spretno unutra, i jedan, dva, tri već se ko¬ 
trljao niz istu strminu, niz koju je bacio pastira. Tako 
je okajao sve zloće što ih je počinio za života. 

Ivan se vinu na konja i odjaši kasom u grad. 
Brzo se dočepa svega novca, što ga je našao u kući 
svoga kuma, te put pod noge, ne bi li umakao ruci 
pravde. 

No budući da dobro na nepošten način stečeno 
nije nikoga učinilo srećnim, te su i njega jednoga 
dana negdje u šumi napali razbojnici, svukli ga do 
košulje i isprebijali na mrtvo ime. 

Jer kao što je sigurno, da nam sunce svijetli i 
grije nas, tako je sigurno, da se Božje Veličanstvo 
poslužuje grijesima jednih, da kazni grijehe drugih 
i ako ih na ovom svijetu ne naplati, naplatit će ih 
sigurno na onome tamo gore. 

Tako su i u ovoj pripovjesti grijesi Ivanka Ba¬ 
čvice kažnjeni grijesima Ivanovim, Ivanovi grijesima 
razbojnika, a grijesi razbojnika na vješalima . .. 

„To se i danas dogodilo!“ pridoda dobra starica 
ljubeći me u čelo i povezujući iznova moju ranu. 
„Tvoja je krivnja, moj dragi Lujo, kažnjena krivnjom 
onoga nitkova Ivana Manuela . ..“ 

Ja sam bio posve skrušen i stao sam gorko pla¬ 
kati. Bol, koju sam još osjećao na nosu, dovoljno mi 
je dokazao, kako je istinit i ispravan nauk, što ga je 
Marica izvela iz te pripovijesti. Pred mojim se duhom 


uzdignu ljutita sjena Pilitonova, koja mi pokazivaše 
svoj oguljeni rep, kao što je blijeda sjena Dun- 
cans-ova pokazivala svoje rane kralju Macbethu. 

IV. 

Ni jedna se jedina osoba ove drame ne nalazi 
više na životu. 

Moj je prijatelj Ivan Manuel umr’o u Engleskoj 
kao žrtva svoje ljubavi prema igri s ognjem; kod 
jedne je eksplozije bio bačen u zrak i ostao sa slom¬ 
ljenom hrptenicom na ledu velikoga jezera u Hyde- 
parku, na koji se svom silom strovalio. 

Marica je umrla u rukama moje majke, koja je 
njezinu vjernost i odricanje i četrdeset godina odane 
službe najbolje nagradila. 

I Piliton je završio u miru i ostavio dva baštinika 
svoga imena, svoju kćerku Pilitonu i unuku Pilititu. 

Ja sam pak, i ako još živim, već umro za ovaj 
svijet. Očekujem u miru svršetak i imadem sada vre¬ 
mena, da iskopam ove uspomene i pokažem tebi, 
sine moj, da Bog mrzi zlo, ali ga upotrebljava kao 
kazan, da okaje ljudske grijehe i obijesne dječje bu¬ 
dalaštine grijesima drugih ljudi i budalaštinama druge 
djece. Ne budi stoga nikada ljut na neprijatelja, koji 
te vrijeđa ili ti škodi. Pa ako čovjek zlo upotreblja¬ 
vajući svoju slobodu, i podiže ruku, ipak upravlja 
tom rukom Bog svojim promislom. Sagni čelo pred 
očinskom kazni, koja te stiže, da te popravi, i reci 
s prorokom Mihejom: „Iram Domini portabo quia 
peccavi ei — Podnosit ću srdžbu Gospodnju, jer sam 
sagriješio protiv njega". 













Obje majke. 









Jednomu negdašnjemu učeniku 
za god njegove majke. 

Sa smilovanjem pogledaj ga, 
Ne ostavi ga, moja Majko ! 

Danas je upravo godina dana, moj dragi Ks . . ., 
da si o godu svoje majke primio škapular presvete 
Djevice. Ja sam htio, da obje te svetkovine slaviš 
istoga dana, kao što i u svojem srcu spajaš najuže 
obje te posvećene ljubavi, koje bi tvoju dušu imale 
spasti, a i spasti će je. No danas, na godišnjicu one 
za tebe tako znamenite svetkovine, hoću da ti ispričam 
jedan mali, istiniti događaj, jedan od onih čudnovatih 
događaja, za koje drži bezvjerac, da su slučajni, a 
tumačenja njihova u vjerskom smislu proglašuje bu¬ 
dalaštinom. U svojoj sažaljenja vrijednoj kratkovid¬ 
nosti ne može on da otkrije duboke nauke i religi- 
jozne poezije, koja se u njima sakriva. Ne može se 
razumom doseći ni sveto, ni veliko, ni lijepo, sve to 
dolazi više preko srca u dodir sa našim osjećajem, 
zato sam se ja i mučio toliko, da te naučim osjećati 
da i ti budeš kadar uživati ove duševne radosti, 
i Svete se pripovijesti moraju čitati u istom smislu 
u istom duhu, u kojem su pisane, a tvoje će još 
* sad djetinjski čisto srce ta djela danas sigurno i 

razumjeti. Da li će to i sjutra tako biti ? . . . Čuvaj se, 
sine moj, da ti svijet, kad ti ugrabi tvoje opsjene, ne 
istrgne ujedno i vjeru tvoje duše. I ako budeš čitao 
ovu pripovijest, koju pišem za tebe, gledaj da možeš 
uvijek ponavljati, što je jednom rekao jedan veliki 
čovjek, kojega je vjera učinila u mladosti velikim 
pjesnikom, a oholost u njegovoj starosti velikim bez- 
vjercem: 

U basni ovoj ima 1’ kakve pouke? 

Svejedno . . . Vjerujmo je, ne ispitujmo! . . . 

A sad čuj istinitu priču: 

Pred neko vrijeme življaše u našoj zemlji kne- 
ževski mališ, prekrasan dječak, dobar kao anđeo, a 
plemenit kao kralj. Bio je sva nada i ponos svojih 
roditelja. Izvrstan je odgoj zanio osjećaje njegova srca 
i misli njegove duše za sve, što je lijepo i dobro, i 
prekrasno ih razvijao. Pobožna mu je majka duboko 
u srce usadila ljubav k presvetoj Djevici. Ona ga je 
već kao malešno djetešce odnijela pred oltar prečiste 
Djevice, te ga učila, da je zove slatkim imenom: 
„Majko!“ 

Tako se dogodi, da se u djetinjem srcu razviše 
skupa ljubav k nebeskoj Majci sa ljubavlju k majci 
zemaljskoj, tijesno među se vezane, dva spasonosna 
sidra, koja su imala držati čamac njegova života u 
oluji svijeta. Djevici je iskazivao onu nježnu i odanu 
ljubav, koju mu je ulila majka, a ovu je opet ljubio 
s onim svetim počitanjem, koje je utisnula u djetinje 
srce Marijina slika. 

Djetinjstvo sa svojom nevinošću prođe i dođoše 
momačke godine sa svojim beskorisnim mudrovanjem. 

Mladi se knez rastade sa svojom majkom, da bude 
dodijeljen poslanstvu na jednom tuđemu dvoru. Nje¬ 
govo srce, otvoreno i nezaštićeno poput osamljene 
ruže, koja je izložena svim vjetrovima i olujama, nije 
poznavalo nikakva nepovjerenja. No malo po malo 
predobi laskanje njegovu glavu, a besposlenost i ra- 
skošnost pokvariše mu srce. 

Njegova vjera postajaše postepeno sve slabija, 
njegovi čisti osjećaji iščeznuše jedan za drugim kao 
cvijetovi limuna, koji izgubivši svoju svježost i bjelinu 
pomalo otpadaju. Samo još ostade u njegovu srcu 
uspomena na majku i uspomena na Mariju, kao što 
kad u dubini broda ostane pritega, koja ga spasava 
od potpune propasti. Svaku bi večer, prije nego će 
na počinak, kleknuo kraj kreveta i izmolio presvetoj 
Djevici tri „Zdravo Marije 1 *, na što bi još nadovezao 
prekrasnu molitvu, koju ga je majka ljubeći ga i mi¬ 
lujući naučila: 

Blagoslovljena bila tvoja čistoća, 

Na vijeke bila blagoslovljena! — 

Cijelo se nebo veseli 
Tvojoj sjajnoj krasotil — 

O uzvišena Kraljice nebeska, 

Sveta Djevice Marija! 

Iznova ti prikazujem danas 
Dušu, život i srcel 
Sa smilovanjem pogledaj me, 

Ne ostavi me, moja Majko! 

„Ne ostavi me, moja Majko 1“ ponavljao je ne- 
srećni knez po više puta prije nego će zaspati, a u 
njegovu bi se srcu javljalo gorko čuvstvo i nemirna 
tjeskoba bibajući se tu žestoko ka© kad se ustalasa 

more uzburkano plimom i osjekom. To je bila gri¬ 
žnja savjesti. 

Kad bi svanuo dan, javljahu se opet mudro¬ 
vanje i sumnja, ponavljahu se njegove pogreške, a da 
i ne opazi klizave, glatke strmine, koja vodi od opa¬ 
čine do beznačajnosti, a od beznačajnosti do zločinstva- 

Jednoga dana ode u lov u pratnji nekoga bezbož- 
noga prijatelja, koji ga je najviše pokvario. Usred 
polja ih zateče strašna oluja sa grmljavinom i pro¬ 
lomom oblaka, te se moradoše sklonuti u gostionicu, 
što je stajala nasamo usput. Umoran legne pratilac, 
a brzo pođe i knez za njim, pošto je prije obavio 
svoju svagdašnju večernju molitvicu svetoj Djevici sa 
još većom sjetom i žarom nego obično. 

Brzo zaspi i usni čudan san. Činilo mu se, da 
vidi pred sobom sudnji dan, na kojem Isus Krist sudi 
dušama umrlih. Upravo je bila jedna duša osuđena, 
i kad bolje pogleda, upozna dušu svoga prijatelja. 
Izatoga dovede savjest i njegovu dušu pred najviši 
sud. Pokraj sebe opazi svoju majku, koja je klečala 
pred božanskim sucem te ga molila, da se smiluje 
djetetu njezina srca. 

Slavodobitno se smiješeći baci Lucifer bezbrojne 
knezove grijehe na vječnu vagu i za čas prevagne 
tezulja sa grijesima u bezdno. Anđeli pokriše krilima 
svoja lica, majci se otme s usta strašan krik, a vrag 
kimne zadovoljno glavom. Činilo se, da je duša 
izgubljena. 

Tada se pojavi Marija. Dvanaest je zvijezda 
okruživalo poput krune njezinu glavu, a o srebrni su 
joj se mjesec odupirale noge. Stade moleći pokraj 

majke, koja je premirala od žalosti, i baci na tezulju 
dobra tri „Zdravo Marije“, što ih je mladi knez 
molio svaku večer. No tezulja se zla gotovo ni ne 
pomaknu, ostade i dalje groznom stalnošću duboko u 
ponoru. Tad uze Marija suze, što ih je kneginja na 
potoke prolila, i metnu ih na tezulju dobrih djela, ali 
se ta još ni sad nimalo ne pomaknu. Anđeli iznova 
zajecaše, a nesrećna majka izgubi svu nadu i pokri 
lice rukama. Tada diže Marija svoje čiste oči k bo¬ 
žanskomu Sucu i iz njih kanuše dvije suze i sjediniše 
se na tezulji dobra sa suzama majčinim i molitvom 
sinovom. Odmah pretegnu tezulja. Suze obiju Majka 
spasoše dušu zalutaloga djeteta ... 

Užasan udarac groma probudi u taj par mladoga 
kneza. Dva koraka od sebe ugleda u drugom krevetu, 
gdje leži mrtvo i oprženo tijelo njegova prijatelja. 
Ubio ga grom. 





O Petru, koji nije mogao da 
nađe strah. 











Jednomu tvrdoglavomu dječaku, koji 
je htio da bude slavan general. 

i. 

Jedne večeri, kad si bio osobito razuzdan i neu- 
ljudan, moj mali prijatelju, uzeh te za ruku ne rekav 
ni jedne riječi i odvedoh te do velikoga maurskoga 
tornja, strašila svih mladih buntovnika naše škole. 
Putem onamo rekao si mi, kako hoćeš da budeš 
hrabar i junačan general i da se zato ničega, ama baš 
ničega ne bojiš. Bilo je veoma tamno. Noć je bila 
još crnija od tvojih prstiju, kad svršiš zadaću, stoga 
i nisi mogao da opaziš smiješka, koji su tvoje bu¬ 
duće osnove izazvale na mome licu. Ja se naime kod 
tvojih riječi sjetih čovječuljka, kojega su još, kad si 
ti bio dijete, pokazivali po ulicama i trgovima pod 
junačkim imenom generala Hiljadića, i nađoh veliku 
sličnost između tvoje sićušne osobe i toga palčića, 
kojega su javno pokazivali za nekoliko para. 

Ipak se moje crno svećeničko odijelo nije bojalo 
tvoga budućega generalskoga zametka, te se te večeri 
mogao vidjeti čudnovat i u povijesti osamljen prizor, 
gdje siromašni isusovac zatvara slavnoga generala u 
mračni toranj crnoga Maura, koji je bio strah i trepet 
sve nevaljale djece. 

Ne znam, da li je Maur bio uviđavniji, i je li te 

dočekivao za ono pola sata, dok si bio zaključan, 
sa tanjirom alkuckuca*)-tijesta ili s lulom hašiša**). 
Što se mene tiče, ja se povukoh u svoju sobicu za 
učenje i razmišljah o onome, što si rekao. 

„Zašto ne bi taj dječak u istinu mogao postati 
s vremenom hrabar general ?“ rekoh sam sebi. „Srce 
što ga ima, dat će mu srčanosti, a plemenita krv, što 
mu kola žilama, pribavit će mu sjaja i ugleda. Za¬ 
što se ne bi jednoga dana mogao mašiti mača te 
ponoviti i povećati svojom hrabrošću slavu svojih 
predaka? Nije li Aleksandar macedonski bio tek slabi 
dječak, dok je još bio u dobi toga djeteta? Nije li 
možda i Nelson bio u školi razuzdan i neuljudan 
prije nego je izrekao hrabru riječ „Pobjeda ili West- 
minsterska opatija 11 ***), koja je iza toga bila za sva 
vremena uklesana u mramor i mjed? Nije li moguće 
i Mendez Nonez češće bježao ad škole, prije nego 
je kod Kallaa dao plemeniti odgovor, koji je špa¬ 
njolska mornarica sačuvala u svojim analima: „Kud 
i kamo mi je draža čast bez biodova, nego brodovi 
bez časti 1“ 

Na kraju sam bio uvjeren, da ćeš i ti jednom 
postati hrabar general, i ja se nadam, da ću vidjeti 
na tvojoj lijevoj strani povrh crvenoga pojasa sjajni to- 
ledski mač, koji nosi rečenicu : „Ne vadi me bez uzroka, 
ali me i ne turaj bez časti u korice 11 . Vitlaj njim na 

*) Općenito maursko jelo od tijesta. 

**) Omamljivo sredstvo od indijske konoplje. 

***) Usklik admirala Nelsona u bici kod Trafalgara. U West- 
minsterskoj se opatiji pokopavaju znameniti ljudi, koji su oso¬ 
bito zaslužni za Englesku. 

slavu Bogu na čast svetoj Djevici, za koju sam te 
učio, da je zoveš Majkom. Vitlaj njim na obranu 
svoga kralja s onom istom iskrenošću, s kojom ga 
tvoja djetinja usta preporučuju sada milosti Božjoj. Ne 
diži nikada toga mača protiv Boga, ako bi te i na¬ 
pastovala nepobožnost, i dražilo častoljublje. Ne diži 
ga nikada protiv svoga kralja, ako bi te i žalostila i 
vrijeđala nepravda. Radije ga baci slomljena ali čista 
pod noge i sjeti se onih riječi, što ih je prije neko¬ 
liko vijekova rekao uzor dobra viteza: 

Vazalova je osveta 
Izdajstva čin; 

Potrpjet i zla kralja će 
Viteštva sin. 

Postani dakle, ako ti pođe za rukom, slavan ge¬ 
neral, ali iz želje za crvenim mundirom ne izvodi, da 
se ničega ne smiješ bojati i nikad imati straha. Ima 
naime ljekoviti strah, kažem ti, koji je za svakoga 
čovjeka od velike koristi, a da ti to posve objasnim, 
pričat ću ti ovdje pripovijetku, koja će ti danas si¬ 
gurno izmamiti smijeh. Dao Bog, da te ona sjutra 
potakne na razmišljanje. 

II. 

Zvona župne crkve, potezana od najrazuzdanijih 
ministranata, što ih je ikada bilo u sakristiji ili u 
zvoniku, navješćivala su blagdan. 

„Petre 1“ vikne iznenada gospodin župnik na dnu 
stepenica, koje su vodile u zvonik. 

„Što zapovijedate vele časni? 11 odvrati Petar, ne 
puštajući zvona. 

„Sadi brzo dolje!“ 

Za nekoliko se časaka pojavi dolje Petar, odjeven 
u šaren košuljac. 

„Idi gospodinu načelniku te mu reci, da sjutra 
počinje devetnica!*) naloži župnik dječaku. 

Petar se okrene ne odvrativ ni riječi i odleti 
tralaličući svoj omiljeli napjev: 

Tog čovjeka, tog čovjeka 
Na svijetu nema svemu, 

Da uklonim ja se njemu . . . 

I kao da htjede da svoju tvrdnju dokaže izazo¬ 
vom, udari pošteno šakom po glavi jednoga Gali- 
cijca, koji je spavao kod crkvenih vrata nasloniv se 
na svoju posudu za vodu. 

„Vražji sine!“ vikne Galicijac bijesno trgnuvši 
se poplašen od sna. No Petar se već sakrio iza naj¬ 
bližega raskršća. Oprezno je virkao iza ugla, da vidi 
učinak svoga junačkoga djela, a onda isplazi jezik i 
zapjeva: 

Galicijski Galicijci 
Prosjački su gladni psi, 

I kad idu k ispovijedi 
Dižu torbak prosjački 1... 

Župnik obađe crkvu, gdje se sve spremalo za 
devetnicu i sat izatoga stupi u sakristiju, da uzme 
šešir i kabanicu, jer je bio pozvan u goste k ljekar¬ 
niku. 

„Gle lupeža 1“ ote se tiho prečasnomu gospodinu, 
kad je opazio Petra, koji se već vratio od načel¬ 
nika, ušuljao se u sakristiju i turio svoj drski nos 


*) Devetdnevna pobožnost na čast kojega sveca. 


u lonac s ukuhanim voćem. Taj je stajao na jednom 
ormariću, a župnik ga je čuvao kao kakvo blago da 
ga može iznijeti gostima. Približi se na prstima i 
udari lakomoga dječaka po leđima poviknuvši: 

„Dominus tecum!“ 

,,Et cum špiritu tuo!“ odgovori grješnik bez 
trunka smetnje. 

„Jesi li šta pojeo, nesretniče ?“ upita župnik hi¬ 
neći velik strah. 

„Ne, niste mi ni vremena dali za to!“ odvrati 
Petar, komu se od udarca zamočio nos u lonac sa 
voćem, te mu je sada s njega kapao lagano slatki 
sirup. 

„Sigurno je neki svetac za tebe u nebu molio“, 
doda župnik. 

Petar izplazi jezik, ne bi li uhvatio kapljicu sirupa, 
koja je upravo imala da kane s nosa, i kako ga je 
zabavljala župnikova srdžba, nadre se drsko smijati. 

,,Ti se još smiješ ?“ vikne župnik, koji je uzalud 
nastojao, da utjera mladiću strah u kosti. „Zar ne 
znaš, da je to otrov za parcove!“ 

„Da, ali nije za ministrante 1“ 

„Nos će ti otpasti!" zaprijeti se župnik. „Otrov 
izgriza! . . .“ 

„Pa ću i ja njega izgristi!“ izbaci Petar žmir¬ 
kajući očima. 

„Hoćeš li već jednom ušutjeti, ništarijo!. . . Moja 
je strpljivost već iscrpljena ... Ako mi dođe na um, 
bacit ću te na ulicu i isplatit ću te“. 

„Tad bi bilo ipak bolje, da me najprije isplatite, 
a onda da me bacite na ulicu"; 

„Da si odmah zavezao!" vikne župnik naljutiv 
se u istinu. „Odmah se ovdje peri!" 

Petar zaroni svoje obješenjačko lice u veliku 
posudu sa vodom i poče trljati nos takovom silom 
da je naskoro postao crven kao kuhani rak. 

„Tako, sada nek počne izgrizanje!" vikne smijući 
se i otare rukavom lice. 

„Zar se baš nimalo ne bojiš smrti?" tresući 
glavom upita župnik, kojega je Petrova mirnoća ipak 
malko smela. 

„Ja da se bojim? Bog dao, da se jedamput su¬ 
sretnem sa strahom!" 

„Susrest ćeš se ti već s njim i ne tražeći ga“. 

„Nemam nikakve nade. Ali eto misli: poći ću i 
potražit ću ga". 

„Sta to veliš?" 

„Putovat ću po Božjem svijetu i tražit ću strah!" 

„Ti si sašao suma, Petre!" reče župnik i slegne 
ramenima. 

,,Ko ima oči, vidjet će, da sam posve pametan", 
odgovori dječak, sjedne pokraj crkvenih vrata i za¬ 
pjeva udarajući uz to takt kamenom: 

„U bašču ću ujakovu 
Jedno veče tako zaći, 

Krastavac ću hitro uzet 
1 iz vrta van izmaći . . . 

Ujak Anto opazi me, 

Otisnu se, stara lija, 

Tec’, poteci, dostignu me 
Pa me ljuto isprebija ... 

Joj! Joj! Da! D&! 

Kakoli me izbatina . . .!“ 


I uz to poče mali vragoljan uz lukav smiješak 
trti mjesto, gdje ga je udario župnik. 

I u istinu ništa nije moglo odvratiti Petra od 
odluke, da putuje po Božjem svijetu tražeći strah. 
Ni suze majčine ni savjeti ni batine župnikove, koji 
mu je unatoč njegovih budalaština bio sklon, nisu ga 
mogle uzdrmati u njegovoj 'odluci. 

Jednoga dana opaše preko svoga šarenoga odijela 
drveni mač, metne na glavu župnikovu kapu, koju je 
na uglovima podrezao, da bude što sličnija vojničkoj 
kapi, i ode tako iskićen svojoj majci, da izmoli nje¬ 
zin blagoslov prije nego se dade na put. Majka gorko 
zaplače i moljaše ga, da je ne ostavlja samu bez po¬ 
moći, a da bi zašto, već za svoj čudni naum, radi kojega 
će u očima svih pametnih ljudi biti luđak i glupan. 

„Da li je tko luda ili ne," odgovori dječak od- 
rešito, „to ne znadu ljudi da prosude. Neka mi kušaju 
turiti prst u usta i opipati zadnje kutnjake, pak će 
vidjeti, je li mi je Bog zakratio pamet!" 

Kad je majka vidjela, da ne može ništa protiv od¬ 
luke svojega sina, donese ispod kreveta sa suzama u 
očima prastari, veliki sanduk i izvadi iz njega bisage. 

„Uzmi ove bisage, sine moj", reče jecajući te mu 
ih pruži, „u njima se nalaze sve pogrješke. Tuđe su 
pogrješke u ovom dijelu, a tvoje sam spravila u ovaj, 
da ih možeš lakše pregledati i ispitati te se prema 
tome popraviti". 

Laka srca prebaci Petar bisage preko ramena, 
ali tako, da je vreća sa njegovim pogrješkama visjela 
straga, a vreća s tuđima sprijeda, i otputi se iz očinske 
kuće pjevajući kao slavuj: 

„Bisage mi na ramenu, 

Pogrješaka napunjene, 

Sprijeda tuđih, straga mojih ; 

Baš su dobro obješene! 

Nek me u tom slijedi svako, 

Veselo se živi tako 
Tuđe mane gledajući, 

A za svoje ne znajući! 

Nimalo se nije brinuo za stražnju vreću a milijun 
je puta prikraćivao sebi vrijeme ispitujući, kakvih je 
sve pogrješaka u prednjoj. 

Bilo je upravo nekako pred Uskrs. Kad se prvi 
dan njegova putovanja počela približavati večer, su¬ 
sretne Petar na glavnoj cesti čovjeka, koji je štapom 
u ruci tjerao pred sobom jato purana, da ih proda 
na veliku subotu u susjednom seocu. 

„Hoću li možda među tim životinjicama naći 
strah?" mišljaše Petar. I da odmah ukloni svaku 
sumnju, dade se na posao, izvuče odvažno svoj drveni 
mač s boka, skoči usred jata i poče udarati oko sebe 
s najvećom hrabrošću i odvažnošću kao što je nekoć 
udarao Don Quijote našavši se među ovcama. No ako 
i jest u boju zadobio od gospodara purana po koji 
udarac štapom, koji mu je potisnuo kapu do preko 
ušiju, ako ga i jest jedan puran kvrcnuo kljunom blizu 
nosa, i malo da mu nije ozlijedio oka, nije to ipak 
moglo da uskoleba njegove srčanosti, i on je s ve¬ 
selim smiješkom gledao, kako neprijatelji bježe u 
daljini, a gospodar bez daha za njima trči i uzalud 
nastoji, da ih opet sakupi. 

Petar zakiti ponosno kapu perjem što je ležalo 

razbacano na bojištu te ode u obližnju gostionicu, 
gdje je mislio prenoćiti. 

Drugi se dan već ranim jutrom uputi dalje, ali 
prije upita gostioničarku, zna li možda ona gdje bi se 
mogao naći strah. Žena pogleda začuđeno sićušnoga 
momčića, koji je na nju upravio tako čudnovato pi¬ 
tanje, i odgovori: 

„Trči uvijek ravno, ti ćeš ga već naći!" 

,,A po čemu ću ga poznati?" upita dalje Petar. 

„Po tom, da ćeš pobjeći natrag". 

Petar nastavi put te ponovi nekoliko puta riječi 
što mu ih je kazala krčmarica, da ih ne zaboravi. 
Zaokrenuvši iza jednoga grma nabasa iznenada na 
jednoga čovjeka, koji je jurio sav prestrašen . . . 

„He, šta je tebi, dragi prijatelju?" upita živo 
Petar. 

„Bježi, moj mališane, bježi!" odgovori čovjek ni 
ne prestajući bježati. „Eto putem podivljaloga bika sa 
rogovima, koji su veći od mjesečevih". 

„To je nešto za mene!" vikne Petar veselo i 
poleti imajući na umu savjet krčmarice, neka trči 
ravno i traži strah. Domala opazi pred sobom crnoga 
bika, koji je kao strijela jurio prema njemu strašno 
pušući. 

Dječak stane nasred puta i mahaše visoko svojim 
drvenim mačem postavivši se tako kako bi divlju 
zvijer oborio na zemlju spretnim udarcem. No bik, 
koji je sav bijesan trčao, jer ga je bila ubola jedna 
muha, proleti bijesno mimo njega, a da ga nije ni 
opazio. Hrabri se dječak okrene zapanjeno na 
peti i pogleda za životinjom kao junak za neprija- 

teljem što bježi, a da nije pri tom ni zadrhtao ni 
osjetio i najmanji strah. 

„Ovdje dakle ne nađoh straha", reče u sebi i 
nastavi put. 

Čitavi je taj dan putovao a i sjutradan nastavio 
put, ali nije susreo ništa osobito. 

Kad su se spustile večernje sjene, sjedne zlo¬ 
voljno pod jednu smokvu, koja je širila svoje grane 
u zrak pred vrtnim vratima jedne kuće. Zamišljeno 
podupre glavu rukama i promišljavaše, šta bi dalje 
činio, da nađe strah. No nije mogao da dođe do kakva 
zaključka, te je gledao nemoćno desno i lijevo niz cestu. 

Iznenada spazi u daljini golem gusti oblak pra¬ 
šine, koji se velikom brzinom približavao. 

Petar skoči odmah na noge i izvuče drveni mač, 
da bude za svaki slučaj pripravan. Malo po malo se 
stade oblak prašine bistriti, i to tek sada razabra 
Petar četu razbojnika, radi kojih je već duže bila ne¬ 
sigurna čitava okolica, kako su ga u večer prije toga 
obavijestili neki pastiri koza. Petar se postavi odlučno 
nasred puta, i čim se razbojnici toliko približiše, da 
su mogli čuti, vikne iza svega glasa: 

„Stojte, hulje jedne!" 

No razbojnici, koji su jašili na vratrenim konjima 
i jurili punim kasom, jer su ih progonili žandari, 
proujaše desno i lijevo pokraj njega, a da se nisu ni 
obazreli na nj. Petrov hrabri duh za vrijeme čitavoga 
događaja ne osjeti ni za čas ni najmanjega straha. 
Uza sve to ne izgubi strpljivosti i ostade postojano 
pri svome naumu. 

Putovaše dalje tražeći strah i prođe zemlje, prođe 
gradove, uspinjaše se preko brda, pregazi rijeke. Do¬ 
živi svu silu pustolovina. No nigdje njegovo kao 
kamen tvrdo srce ne osjeti nešto, što bi izdaleka na¬ 
ličilo na strah. 

Dogodi se, da je napokon došao u jednu uda¬ 
ljenu, vrlo udaljenu zemlju, u kojoj su stanovnici već 
dugo vremena vodili ogorčeni boj sa svojim maur¬ 
skim susjedima. 

Petar sazna od nekoliko seljaka, da se vojska, a 
i čitava zemlja nalaze u vrlo zlu položaju, budući da 
se broj neprijatelja nimalo ne umanjuje ako i bivaju 
mnogi ubijani u bojevima. Što više, činilo se, da iz 
svakoga mrtvoga Maura izrastu dva živa, late se 
oružja i iznova popune redove one neuništive vojske. 
Kralj je zapovjedio svojim četama, da uprave udarce 
uvijek u glave Maura u nadi, da će se broj neprija¬ 
telja ipak morati da umanji, ali ni to sredstvo ne 
uspije. Danomice je vojska dolazila do uvjerenja, da 
se nalazi pred uvijek jednakim brojem neprijatelja, i 
što je bilo još čudnije pričinjalo se, da novi borioci 
u neprijateljskim redovima imadu posve iste crte lica 
kao oni, koji su dan prije toga pali na bojištu. Voj¬ 
ska se utaborila na podnožju dugačke uzvisine, a u 
gustoj omorikovoj šumici, koja je pokrivala uzvisinu, 
bili su sakriveni Mauri. 

Petar se uputi onamo i stupi bez okolišenja 
upravo pred kralja, da mu ponudi u službu svoj 
drveni mač. Ugledavši tu drzovitu malu priliku na¬ 
smija se kralj i reče mu kao u priči deva buhi: 









52 oooooooooooooooooooooooooooooooooooo 

„Hvala, gospodine slone“, te ga u šali imenova glav¬ 
nim vojskovođom čitave svoje vojske. 

Petar uze stvar posve ozbiljno i počne odmah 
svoju službu veseo i pun gorljivosti. Zgrabi jednu 
omašnu kuhinjsku kašiku, i obilazeći po logoru, da 
pregleda goleme kotlove, u kojima se kuhalo jelo 
vojnicima, pjevaše da se nadaleko razlijegalo hrabreći 
tako vojnike: 

„Kad u ratu gubiš glavu 
Stičeš sebi čast i slavu 
Boreći se za Španiju 
I za hranu najmiliju 
Olla podridu!" 

Naskoro obradova hrabroga dječaka, što je mo¬ 
gao da se kao borac nađe u okršaju; ponadao se, 
da će sada tu naći strah. Kralj zapovjedi, da mu se 
dade potpuna odjeća paža, no Petar otkloni tu po¬ 
nudu zahvaljujući, jer su mu sve te stvari bile pre¬ 
široke. Oboruža se za borbu samo toljagom, koju je 
uzeo u ruku, i kuhinjskim nožem, što ga je pripasao 
povrh vreće s tuđim grijesima mjesto svoga drvenoga 
mača. Bisaga naime nije nikada skidao, jer su ipak 
bile čudnovata stvar, a ujedno uspomena njegove 
majke. Obje se vojske brzo sukobe, prve puške za- 
pucaju, i pijan od veselja i od želje za borbom po¬ 
leti Petar ravno naprijed u najgušću gomilu Maura, 
ne pazeći nimalo na zujanje puščanih zrna, na tut¬ 
njavu topova i zaglušljivu viku na bojištu. Snažno 
udaraše desno i lijevo svojom toljagom po neprija¬ 
teljskim gležnjevima, da su padali, a on bi im po¬ 
novnim udarcem razmrskao lubanju i onda odrezao 

kuhinjskim nožem glavu, da najtočnije izvrši kraljevu 
zapovijed. 

Mauri budu hametom potučeni i bojište je bilo 
kao posijano bezglavim lješinama. Kraljevi vojnici 
unatoč toga ne pokazaše nikakva veselja radi velike 
pobjede. Potišteni i tiho došuljaše se do logora zna¬ 
jući da će opet kod prvoga okršaja imati protiv 
sebe isto toliki broj neprijatelja, koliko ih je sada 
ležalo bez glava na bojištu. 

Petar je naprotiv skakutao i plesao od radosti i 
bio bi najradije kvrcnuo kralja po nosu ili gurnuo u 
rebra namjesto čestitke. No kad je vidio, da Nje¬ 
govo Veličanstvo nije ni najmanje veselo, nego da je 
objesilo glavu te se ozbiljno i mrka lica povuklo u 
svoj šator, prestade i njegovo veselje, Odlučno pro- 
krčt sebi put do generalnoga štopa, koji je pošao za 
kraljem u njegov šator. Bez ikakva straha stupi na¬ 
prijed i reče otvoreno: 

„Ne klonite duhom, Kraljevsko Visočanstvo, jer 
ja sam ovdje i ja ću već tu stvar istražiti. Neka me 
kuga nosi, ako tu nije po srijedi kakva čarolija 1“ 

Kralj nije držao vrijednim da malomu Petru i 
jednu riječ odgovori. Dječak se kradom izvuče iz 
kraljeva šatora te se trkom povrati na bojno polje. 
Okretno se uspne na jedno drvo odakle je mogao da 
tačno pregleda čitavo lješinama pokriveno bojište. 
Odluči, da će tu ostati i motriti sve, dok ne ot¬ 
krije duboke tajne, a kod njezina se odgonetanja 
nadao da će naći tako dugo traženi strah. 

Kraj drveta ležaše na leđima lješina nekoga 
Maura, koji je sudeći po znakovima na njegovu odijelu 

morao biti ugledniji. Petar pokušaše da prikraćuje 
vrijeme vježbajući se u gađanju, to jest nastojeći da 
s drveta pljune na vršak Maurova nosa. 

Napokon se spusti noć. Petar držaše spremno 
nož i toljagu za slučaj, ako bi došao u tmici strah 
koji je tražio. Iznenada ugleda u daljini malu svijetlu 
tačkicu, koja se sjajila kao da je pala sa neba zvijezda 
i koja se čas podizala, čas spuštala i pomicala se u 
svim pravcima. Malo pomalo približavalo se tajan¬ 
stveno svijetlo sve bliže, te je Petar napokon mogao 
razabrati oblik čovječjega stasa, koji se pri svakom 
koraku sagibao tražeći nešto po zemlji pri svijetlu 
svjetiljke, koju je nosio u ruci. I tada opazi, da je ta 
pojava iza sebe ostavljala čitavi dugi niz oživjelih 
mrtvaca, koji su bili tako zdravi i tako se brzo di¬ 
zali i hrlili k svojemu logoru, kao da im nikada nisu 
bile odrubljene glave. 

„Isuse, Marijo i Josipe!" mrmljaše Petar u svome 
skrovištu. „Prema ovome je čudo sv. Dionizija puka 
igračka!" 

Međutim se noćni putnik sve više približavao 
drvetu, na kojemu je sjedio Petar, i na kraju je mo¬ 
gao dječak da razabere đavolsko lice stare Maurke, 
koja je bila ogrnuta crnim plaštem sa prugama svijetle 
boje i koja je u jednoj ruci nosila svjetiljku a u 
drugoj lonac. 

Pred svakim mrtvim Maurom, na kojega je naišla, 
zaustavila se stara, zamočila kist u gustu smjesu, 
koju je nosila u loncu, i namazala s tim glavu i vrat 
Iješine, pritisnula namazana mjesta jedno uz drugo i 
nastavila svoj put, dok bi Maur skočio živ i zdrav na 


noge, kao da nikad nije bio bez glave. Kad Petar 
opazi tu čaroliju, počne od radosti trti ruke, opipa 
još jedamput svoj nož o boku i pripravi toljagu. 

Došavši do drveta, poče se stara vrtjeti oko 
Maura, povrh kojega se Petar vježbao u gađanju 
pljuvačkom. Umoči kist u lonac, namaže glavu i vrat 
Iješine. Ali u času, kad je htjela da sastavi rastav¬ 
ljene dijelove, udari je Petar odozgor tako strašno 
po glavi, da je pala licem na zemlju te ispružila 
jednu pa drugu nogu i ne mogavši ni da preporuči 
dušu Muhamedu ostade mrtva. Jednim se skokom 
nađe Petar na zemlji, istrgne iz ruku lešine lonac sa 
čudotvornom mašću i odleti s mjesta veselo vičući 
k svojim ratnim drugovima. Čitav se logor uzbuni, 
jer su vojnici mislili, da ih je napao neprijatelj. Ge¬ 
nerali ne imadoše ni vremena, da se obuku, već po¬ 
letješe u divljoj žurbi do kraljeva šatora, jedan bos, 
drugi bez kape, treći u samoj košulji. Tada doveaoše 
Petra k Njegovu Veličanstvu. S ponosom ispriča on 
sve, šta je vidio i učinio, i kao dokaz svoga junaštva 
pokaza lonac s mašću. Ali u takvo čudo ne htjedoše 
da vjeruju ni kralj, ni generali, ni časnici, a ni voj¬ 
nici. To naljuti Petra i da dokaže kralju istinitost 
svojih riječi, ponudi se, da mu odsijeku glavu i opet 
mu je natrag prilijepe čudotvornim balzamom. Kralj 
prihvati prijedlog više zato, da kazni drzovitost dje- 
čakovu, no što bi vjerovao u čudesa. Na njegovu 
zapovijed izvuče jedan general svoj mač i udari njim 
Petra tako snažno po vratu, da mu se glava otkotrlja 
nekoliko koračaja daleko, a tijelo se lijući potok krvi 
sruši na tle. 

Spremno prihvatiše jedni tijelo, drugi glavu, 
treći opet lonac sa balsamom. Namažu strašnu ranu 
i tek što su oba dijela sastavili, oživi dječak. No u 
iznenađenju i žurbi, prilijepiše mu glavu naopako, te 
mu je nos došao nad leđa, a stražnji dio glave 
nad prsa. Kod toga prizora pojavi na licima sviju 
nazočnih smijeh, ali ubrzo zamrije, kad ugledaše 
čudnovatu i nenadanu promjenu na dječaku. 

On se zagleda u vreću, u kojoj je nosio po¬ 
grješke, i opazivši pred sobom vlastite mane, koje 
dosada nije imao prilike da vidi, pokazaše se zna¬ 
kovi straha na njegovu licu. 

Oči mu se izbuljiše, glas mu je zazvučao hra¬ 
pavo, i-on potrča od jednoga do drugoga ugla u 
šatoru vičući i kriveći lice: 

„Strah!... Strah 1 ... Našao sam strah!...“ 

1 tako je u istinu bilo. Samo to, što je promatrao 
vlastite pogrješke za koje dotad nije hajao, bilo je 
dovoljno da mu zatjera strah u kosti, strah, koji je 
tražio, i koji nisu u njegovu željeznom srcu mogle 
da pobude ni same strahote krvave bitke. 


Nauči iz ove male pripovijetke, moj budući gene¬ 
rale, da moraš pokoriti unutarnje neprijatelje prije nego 
prijeđeš na suzbijanje vanjskih. Pretraži dobro dragij 
moj mališu, svaki kutić svoga srca, i naći ćeš, vjeru 
mi, i onaj spasonosni strah, koji čovjeka putem 
upoznavanja sama sebe vodi k poniznosti, a to je strah 
od samoga sebe. 


Košulja srećnoga čovjeka. 












Jednomu učeniku u konviktu. 


Molio si me, đa napišem samo za tebe jednu 
pripovijetku, a ja ti se evo rado odazivam. Samo ću 
te jedno zamoliti: ne drži ovih redaka tek nekom 
uspomenom na čovjeka, koji te veoma voli, već ih 
više gledaj kao pouku od čovjeka, kojemu je tvoj 
dalnji udes veoma na srcu. Ti si bogat i plemenit, a 
Bog ti je udijelio zdrav razum. No vjeruj mi momče 
moje, da ni bogastva ni pamet nisu sami po sebi 
kadri da učine život boljim i srećnijim. Sreću ti može 
dati samo tvoje srce, ako ga očuvaš kao i dosada 
plemenitim i dobrim. Rekao je jednom neki pjesnik, 
koji je u isto vrijeme bio i duboki mislilac: 

U mojem srcu, vjerujte, 

Veselja vir je mog; 

Odotud vijekom teklo je 
Tek nisam znao tog. 

Ti to sada znadeš, i dao Bog, da to nikada ne 
zaboraviš. Tada ti ne će trebati, da duboku istinu, 
koju te uči ova pripovijest, naučiš uz boli i suze razo¬ 
čaravši se u životu. Ta istina glasi: Samo je ono 
srce postiglo sreću, koje ni za čim zemaljskim ne 
žudi i koje se ne treba bojati ničega. 

II. 

Da li sam ja ovu pripovijetku gdje čitao, ili mi 
ju je tko pripovijedao, ili sam je možda sanjao jedne 
noći, pune besanice u kojima se mašta daje na naj¬ 
čudnovatija putovanja, slična putovanju de Maistra 
oko četiri zida njegove sobice, toga ti ja ne znam 
više. Toliko je sigurno, da je prije mnogo vremena 
vladao u srećnoj Arabiji kralj Bertold L, kojega su 
zvali Velikim jamačno stoga, što je bio najgluplji od 
svih članova svoje porodice. Njegovo je kraljevsko 
Veličanstvo bilo neobičan i nenatkriljiv lijenčina koji 
je živio ponajviše ležeći i pušeći hašiš, dok su ro- 
binjice lepezama od marabu-perja tjerale od njega 
muhe, a robovi mu uz zvuk trubalja i hoboa u lijepom 
jeziku njegove zemlje pjevali u slavu: 

Maka-kašu maka-kašu 
Sank-fu, sank-fu 
Sirivoi kć-kć>. 

Dogodi se, da je ovo neprekidno „dolce far 
niente“’k) izazvalo kod Njegova Veličanstva čudnovatu 
bolest, koje nije nitko poznavao, niti je jedan ovozemni 
liječnik mogao da protumači, u čemu je zapravo ta 
bolest. No nije se ni čuditi, jer besposlica i nerad 
pokvare sve; stojeća se voda usmrdi, neupotrebljivano 
oružje zarđa, a kod lijena čovjeka otupi pamet, osuši 
se srce, a duša se pokvari. Kad je kralju bivalo sve 
gore uzeše posvuda tražiti pomoći; u čitavim su hr¬ 
pama hrlili vještaci u liječenju na dvor, da pokušaju 
svoje umijeće. 


*) Znači: „Slatko je ništa ne raditi 1 '. 

Neki se njemački liječnik, učenik ili bolje reći 
predšastnik Hahnemana, izjavi, da Njegovo Veličanstvo 
izvrgava svoj život najvećoj opasnosti, ako ne rastopi 
tri pulsatila-pastilje u kadi s vodom, i ne uzme od 
toga svake sedme godine tri pune žličice, jer da je 
po njegovu mišljenju ta bolest ona strašna glavo¬ 
bolja, koja snalazi u Njemačkoj svakoga, koji ne će 
da radi. 

Iza toga prihvati riječ Mister Hali, koji je bio 
promaknut na čast doktora u Oksfordu, da tu bolest 
nazivaju u Engleskoj ,,spleen“, daje ona kćerka magle 
na Themsi, te da je sinovi bijeloga Albiona obično 
liječe radikalnim načinom, to jest tako, da prosviraju 
glavu revolverom. 

Pariški liječnik, koji je vrućim željezom pravio 
sebi kosu rudastom i navodio svakom prilikom riječi 
Paula de Kocka, mišljaše, da ta bolest nije ništa drugo 
nego opasna ,,ennui“ i odredi Njegovu Veličanstvu 
mabiljske plesove i Offenbachovu muziku. 

Na koncu dođe još jedan liječnik iz Galicije* 
čovjek pun znanja i vrlo savjestan, te reče Njegovu 
Veličanstvu, da boluje od trajne lijenosti, i da protiv 
toga nema lijeka, osim da ga upregnu pod plug, i 
da mu tjeraju muhe umjesto marabu-perjem četvero¬ 
strukim bičem. Po njegovu su, reče, mišljenju batine 
kud i kamo bolji i uspješniji lijek protiv lijenosti, od 
načela Hipokrata i Galena. 

Izvršiše sve liječničke odredbe osim onih, što ih 
preporučiše engleski i galicijski liječnik. Te je kralj 
zabacio, jer mu se činilo, da je lijek prvoga ipak 
malo preradikalan, a onaj drugi malo neugodan. 

Unatoč tomu se pogoršavalo stanje Njegova Veli¬ 
čanstva svakim danom sve više, i na posljetku osjeti 
on, da mu se približuje konac. Počele se obavljati 
javne molitve za kraljevo zdravlje, a po običaju u toj 
zemlji obrijaše muškarci desnu, a ženske lijevu obrvu. 
Općenita je pogrješka vjernika kao i pogana, da se 
istom onda sjete Boga, kad ih ljudi ostave ili im ne 
mogu više da pomognu. 

Nadalje bude javno oglašeno, da će čovjek, bio 
muškarac ili ženska, koji donese kraljevskomu boles¬ 
niku uspješan lijek, postati prvom osobom iza kralja 
u državi. Ali se nitko nije javio u palači, a dvorja- 
nici, koji u takvim slučajevima imadu osobito oštar 
njuh, ostaviše predsoblja umirućega Bertolda I., te na¬ 
puniše dvorane budućega Bertolda II. Sva je nada 
bila već uzaludna, kadli jedne večeri kao da je pao 
s neba prispije u glavni grad neki čovječuljak, koji 
je jašio na magarcu bez ušiju, okretnijem od Abo- 
raka, Muhamedova kljuseta. U torbi je imao Talmud 
a u rici kišobran od crvene vune, koji ga je štitio 
od žarkih sunčanih zraka. 

Pred glavnim ulazom u palaču sade tuđinac sa 
magarca, razjasni straži, da je on liječnik izraelićanin 
i ponudi se, da će izliječiti kralja. Brzo doletješe 
državni velikaši, čije su se ćelave glave iz daleka 
činile hrpom bijelih dinja, doletješe da dočekaju spasi¬ 
telja u prijekoj potrebi. Vođen od triju glasnika i 
praćen od svih velikaša stupi mali Židov u kraljevsku 
spavaću sobu. Tu je bilo sumračno; na jednoj 
uzvisini, obloženoj bogatim perzijskim ćilimima, sta¬ 


jaše krevet, sav od sedefa, zlata i slonove kosti, pre¬ 
kriven nebom od tirskoga grimiza. 

Na krevetu je u mekanim dušecima počivao umi¬ 
rući kralj Bertold, a svijetlo je alabastrove lampe 
podrhtavalo od njegovih uzdisaja i teškoga disanja. 
Na glavi je imao svilenu spavaću kapicu, a povrh nje 
se nalazila zlatna kruna, jer je tako tražio dvorski 
običaj. Žuto lice i naduveni obrazi podavahu kraljevoj 
glavi izdaleka vid okrunjene tikve. Preko bolesnikova 
se tijela širio bogat kašmirov pokrivač, a nad nje¬ 
govim je trbuhom sjedila mačka mazunica Njegova 
Veličanstva, koja je pozorno promatrala smrtnu borbu 
velikoga Bertolda I., i zadovoljno prela. 

Dugo mu je liječnik opipavao bilo i izvodio 
pritom nad njim sve moguće znakove. Na koncu 
uzme neko jako i oštro oruđe, ubode bolesnika u 
glavu, a taj niti pisnu niti zubima škrinu. 

„Glava je Njegova Veličanstva potpuno prazna", 
reče Židov. 

Zatim ga ubode u srce, ali ni sad ne pokaza 
kralj nikakva osjećaja. Srce je Njegova Veličanstva 
od kamena", nastavi liječnik. 

Sada taknu Židov svojim oruđem posve lagano 
blizu želuca i odmah poče Njegovo Veličanstvo tuliti 
i zavijati, da je odjekivalo jače nego najviši glas hro- 
matične ljestvice. Stupovi kreveta od slonove kosti 
počeše pucati, prestrašeni čuvari ispustiše iz ruku 
oružje, glasnici padoše na koljena te dotičući se 
čelom tla viknuše: „Velik je Alah 1“ Mačka Njegova 
Veličanstva odleti podigavši rep, a državni velikaši 
osjetiše, da mu se nakostriješilo i ono nešfo čupe- 

raka na tjemenu. Samo Židov ostane potpuno miran. 

„Želudac je Njegova Veličanstva bio veoma za¬ 
poslen", reče. 

„Sama mudrost govori na tvoja usta", odgovori 
veliki vezir. 

Da se posavjetuje, izvuče liječnik neku čudno¬ 
vatu knjigu, u kojoj su bili živim bojama naslikani 
različni znakovi iz astrologije. On povuče u njoj 
tajanstvene kružnice i nacrta neke zagonetne crte te 
napokon izjavi, da Veličanstvo mora bezuvjetno umri¬ 
jeti, ako prije zadnje četvrti uštapa ne obuče košulje 
jednoga srećnoga čovjeka. 

Dvorjanici držahu da je to veoma jednostavan 
lijek te brzo ostave dvorane budućega Bertolda II., i 
povrate se u predsoblja sadašnjega Bertolda I. vdijevši, 
da se opet počela kruna na njegovoj glavi utvrđivati. 
No i vladara ta nada kao da preporodi, te večeri iz- 
jede tri kunića, purana i još neke malenkosti. Tako 
je bar izvjestilo posebno izdanje, „Državnoga Vjes¬ 
nika", koji je svaki dan donosio kao glavni članak 
red jela Negova Veličanstva. 

Međutim se izraelitski liječnik ne rekav nikomu 
ni riječi udalji iz grada i moleći stihove iz Talmuda 
udari prema brdu Sinaju, odakle se nadao ugledati 
Mesiju, kojega je čekao. 

Još iste večeri sazove veliki vezir državno vijeće, 
da se odluči, treba li da košulja, koju će obući 
Njegovo Veličanstvo bude zamazana ili čista, mora li 
biti pisana ili od jednostavna platna, široka ili uska 
oko vrata i tako dalje. 

Raspravljanje o tome postajaše sve življe, mudri 
se savjetnici žestoko porječkaše; nazivahu jedni druge 
glupacima. Bili bi se i potukli, da nije jedan stari 
ministar prekinuo prepirku pitanjem, tko je od njih 
taj srećnik, što će dati košulju, radi koje se toliko 
ugrijaše. Na to pitanje svi zamukoše i samo zapanjeno 
gledahu jedan drugoga. Šutke ostavljaše jedan po 
jedan državnu vijećnicu, jer ni jedan nije mogao da 
u svojoj košulji obrete tu čudotvornu moć. 

Tada izda veliki vezir naredbu, koja se oglasi 
javno na trgu, zapovijedajući svim srećnim ljudima u 
glavnom gradu da se nađu u palači. Ali se nijedan 
ne odazva tomu pozivu, a mjesec je sve rastao i 
rastao, kao da je htio da u svom punom sjaju gleda 
smrtnu borbu vladarevu. Brzo bi objelodanjen isto 
takav oglas u svim gradovima, trgovištima i selima 
čitave države, ali sav trud bi uzalud. U očajanju dade 
se napokon na put sam vezir, koji bi smrću kraljevom 
i službu i visoki položaj izgubio; pođe da traži po 
čitavoj državi tu čudnovatu ljekariju. Ali badava prođe 
čitavu Arabiju, od Crvenoga mora do perzijskog 
zaliva, protegnu svoja potraživanja ća i na divlje 
gorje Arapske Pustinje. Srećnoga čovjeka nigdje pa 
nigdje. Nitko se u čitavoj zemlji nije držao srećnim, 
nikoga nije bilo, koji bi smio da taj lijepi dometak 
stavi uz svoje ime. 

Izgubiv svaku nadu mane se veliki vezir svojih istra¬ 
živanja. Vraćajući se sjedne umoran pod jednu palmu. 
Njegova deva stane iznenada puhati navješćujući 
samun u pustinji. U daljini opazi on ogromne oblake 
pijeska, gdje se približuju i kao ognjeni stup ras- 

5 

pršuju na sve strane. Sklone se prestrašen u spilju, 
što ju je opazio nedaleko pod jednim brijegom, i 
nađe tu ostarjela pastira, koji ga pozdravi prijateljski 
sa „dobro došao" i ponudi mu datulja i vode. j 

„Šta tražiš u ovoj strašnoj pustinji?" upita starac 
dostojanstvenika. ! 

„Tražim srećna čovjeka, kojega nisam mogao 
da nađem u glavnom gradu", odgovori bolno se smije- i 
šeći veliki vezir. 

„Velik je Alah!" vikne starac ozbiljna lica. I 
metnuv ruku na prsa nadoveže: :^p- 

„Leopard u pustinji imade u svojoj spilji ono, ! 
čega nema glava vjernika u svojoj palači!" 

,,Ti?!“ vikne veliki vezir zapanjen i ujedno veseo, 

„ti si u istinu srećan?“ 

„Velik je Alah!“ odvrati starac. 

„Ali kako možeš biti siećan u toj spilji?" 

„Jer ne želim ništa drugo i ne trebam se bojati, 
da ću ovo izgubiti". 

„No gdje je tvoja sreća!" upita veliki vezir, koji 
nije nikako mogao ga svati duboku mudrost u star- I 
čevu odgovoru. 

,,U meni samom!“ li 

Klimajući glavom pogleda veliki vezir starca te 
mu baci pred noge vrećicu sa cekinima i zamoli ga, I 
da mu dadne svoju košulju. Smiješeći se rastvori 
starac na grudima svoj od različnih koža sašiveni 
prsluk i .. . kakva li iznenađenja, kakva li strašnoga 
razočaranja!. .. Srećni čovjek nije imao na sebi 
nikakve košulje! 


Tri bisera. 












r 



U nekom kutiću Njemačke življaše jednom siro¬ 
mašan ali srećan bračni par imenom Ivan i Margareta. 
Dobri ljudi ljubljahu Boga i življahu po njegovim 
zakonima. Kad je nadošao badnjak nakaniše da 
obraduju svoju malu kćerku Elzicu što ljepšim bo¬ 
žičnim drvcem. Elzica je imala tada upravo tri go¬ 
dine. Bila je jedino čedo, kojim je Bog blagoslovio 
srećni brak. 

Dvadeset i četvrti prosinca u večer ode Ivan u 
šumu, da usiječe bor, o koji je htio da povješa bli¬ 
stave predmete, cvijeće, svjećice i različne igračke, 
što ih je tobože djetešce Isus u noći svoga rođenja 
poslalo maloj Elzici. 

Preko dana je pao dubok snijeg, te su svi pu¬ 
tovi i staze iščezli pod gustom, bijelom naslagom, 
koja je kao blistava koprena pokrivala čitavu okolicu. 

Ivan je žurno koračao kući sa drvcem u ruci 
i sve se smijuckao od zadovoljstva i sreće kad 
je pomislio na iznenađenje, koje će pripraviti svomu 
dragomu djetešcu. Najedamput mu se na jednoj str¬ 
mini poklizne noga, on zatetura i skotrlja se u du¬ 
boki ponor, kojemu je sa dna gorska bujica valjala 
svoju vodu naprijed u dolinu. Tri njegova zemljaka, 
koji su bili u blizini zaposleni, vidješe kako je pao 
i dohrliše, ne bi li mu pomogli, no već je bilo pre- 

kasno. Poradi strašnih je poplava nabujala voda i 
odnijela sa sobom tijelo nesrećnika, koji je još mogao 
da izusti nekoliko puta ime Isusovo pristiskujući uz 
to na svoja prsa bor, posljednji spomen na svoje 
dijete. 

Margareta je međutim bila već ko na iglama, što 
joj nema muža. Napokon položi malu Elzicu u 
krevet obećavši joj, da će je probuditi jedan sat prije 
ponoći, da još u pravo vrijeme dobije darove bo¬ 
žanskoga Djeteta. 

Elzica je već dugo spavala i snivala sa smiješkom 
na ustima o svim krasotama, što je čekaju, kadli 
iznenada uđe u kuću župnik s nekoliko Margaretinih 
rođaka, da obavijesti jadnu ženu o strašnoj nesreći, 
što joj zadesi muža. Nevoljnica pade tiho na koljena 
pokraj kolijevke svoga djeteta, a suze joj briznuše iz 
očiju tekući ko iz dva nepresušiva vira na lišće njezina 
miljenčeta. Elzica se probudi i ne sluteći, da je sad 
sirota, podigne glavicu uvis i pogleda nasmijanim 
očima svoju majku. 

„Zar je već nastala sveta noć?“ upita. 

„Tužna noć, moje drago dijete 1“ odvrati majka 
jecajući. „Tužna noć!“ 

U tren oka nestade smiješka s djetinjega lica. 
Dugo je vremena istražujući upiralo pogled u 
majku. Onda brzom kretnjom odmakne likove od 
ilovače, koji su imali da ukrase božično drvce, a 
majka ih je metnula na njezin krevet, i reče odlučnim 
glasom: 

„Ne ću ih!“ .. . 

Sakrije lišće na majčine grudi i stane gorko 

plakati. Nije to bio onaj glasni plač djeteta, kojega 
za čas nestaje kao da ga nije bilo, već silni plač 
zrelije dobi, koji ostavlja za sobom nabore na licu. 
Njezino je nježno srdašce naslutilo, da je postala 
sirotom. 

Smrću muževom nesta za uvijek sreće s Gretina 
ognjišta. Bol potkopa malo pomalo njezino zdravlje 
i budući da nije imala sila za naporan rad, morade 
gledati, kako joj se dan na dan umanjuje prištednja. 
Kad bi se onako slaba i obnemogla odnjihala na 
gradski trg, da donese neke najpotrebitije životne 
namirnice, šaptali bi ljudi: 

„Margareta ne će sigurno dugo gledati sunca 
Božjega... Šta će onda biti sa sirotom Elzicom!" 

Dijete se međutim snažno razvilo i tijelom i 
dušom te je mnogo ublaživalo svojom nježnom 
ljubavlju majčin bol. U školi je sjedila u prvoj klupi 
a majci je donijela na njezin rođeni dan rumena lica 
i oborenih očiju prekrasne čipke i nekoliko pari vu- 
' nenih čarapa, što ih je sama zgotovila. Siromašnoj su 
udovici kanule dvije krupne suze iz očiju. Pritisne 
glavicu svoga djeteta na prsa te mu reče isprekidano 
i jecajući: 

„Bog blagoslovio djelo tvojih ruku, kćeri moja, 
ali nikad ne zaboravi, da prava mudrost stoji u lju¬ 
bavi k Bogu, i da je najbolji rad onaj, koji posveti 
krjepost". 

Elzica je usadila u srce majčine riječi i rasla je 
nasljedujući uvijek u svim stvarima svoju majku. 
Svaki je dan bila kreposnija i ljepša. 

Ljepota je Elzina imala u sebi nešto ozbiljno i 

strogo. Usnice su joj bile rumene, a prekrasna ^kosa 
plava; izražaj je njezina lica bio pošten i čedan, a 
iz velikih joj plavih očiju kao da je gledalo nešto 
nebesko; oči su joj se sjale obiljem boja i čistoćom. 
Malo pomalo dođe i dan u koji je imala mala Elza da 
primi prvu svetu pričest. U predvečerje toga velikoga 
dana otiđe ona sa svojim drugaricama u crkvu, da 
sa župnikovih usta čuje posljednje pouke i da se 
pred njegovim nogama ispovjedi. Sve su druge dje¬ 
vojčice, većinom kćeri bogatijih seljaka, dobile za 
sjutrašnji dan bijelu haljinicu s modrom vrpcom. 
Samo sirota Elzica nije mogla da zamijeni svoga 
tamnoga odijela drugim te je morala u njemu i uz 
to bosonoga da pristupi k svetomu činu. Jadno dijete 
osjećaše kako se sjene žalosti uvlače među svete misli, 
koje su ispunjavale njezino srce, kao kad se otrovna 
zmija uvlači među cvijeće na livadi. Prestrašena 
okrene se Elzica k slici svete Djevice i moljaše sklop¬ 
ljenih ruku za pomoć protiv zlih misli. 

Kad je Elzica taj dan u večer legla na počinak, 
reče ma^ci: 

„Kako sam zločesta, Ijubezna majčice!... U 
crkvi sam željela, da bih i ja kao i druga djeca pri¬ 
stupila k svetoj pričesti u bijeloj haljinici". 

Siromašna joj udovica odgovori puna tuge: 

„Kćeri moja, nije nikakvo zlo, što si zaželjela 
bijelo odijelo. Istom onda bi to bio grijeh, kad bi 
tko bio zavidan i ljutio se, da drugi imaju bijelo odijelo". 

,,Oh, ja nisam ni zavidna ni ljuta!" odgovori 
Elzica gledajući bistrim očima majci u lice. „Ali je 
ipak bijela haljinica s modrom vrpcom tako lijepa...“ 

„Ne stidi se, što si siromašna, dijete moje", od¬ 
vrati majka ljubeći svoje milo zlato u čelo, „zar ne 
vidiš, da i Djetešce Isus imade bose nožiće kao i 
ti? .. . Njegova je haljinica tamna poput tvoje a mjesto 
vrpce imade samo uže od konoplje ...“ 

Elzica se pomoli za dušu svoga oca i zaspi mirno 
držeći svoje ruke među majčinim. Ova osta još dugo 
vremena budna i ču svoje dijete, gdje tiho se smije¬ 
šeći šapuće u snu: 

„I Djetešce-Isus ima bose nožice. . . Njegova je 
haljinica kao i moja tamna i zakrpana ...“ 

Elzica usni, da ju je netko doveo do stare jabuke 
koja je rasla iza kuće. Tu se nasloni na stablo i 
ugleda prekrasno djetešce, ljepše od svih anđela. Sa 
njegova se bijeloga odijela širio svijetli sjaj, koji 
se osobito milio oku, a miris je njegova daha bio 
slađi od mirisa gredice pune ljubica. Njegove su ruke 
i noge pokazivale tragove rana, a oko vrata mu je 
visio lančić od suhoga zlata sa tri bisera u sredini, 
koji kao da su uzajmili boje od same duge: jedan je 
bio zelen kao proljetna trava, drugi crven kao sunce 
na zapadu, a treći plav poput najčišćega neba. Elzica 
dohvati najljepšu jabuku s drveta i ponudi klečeći 
čudnovatomu djetetu. Dječarac pak položi ruku na glavu 
male sirotice kao da bi je htio blagosloviti i uzme 
smiješeći se ponuđenu jabuku. Elzica oćuti, kako se 
sva posve promijenila na dodir ranjene ruke, kao da 
se sama pretvorila u ono božansko Dijete. Opazi, 
kako se njezina pokrpana i crna haljinica obratila u 
bijelo odijelo, ugleda na svojim grudima tri sjajna 
bisera na zlatnoj ogrlici, koji su bili upravo ko ona 

tri na tome Djetetu. Ujedno začu u zraku slatki glas, 
koji zazvuča mekano poput glasa harfe: 

' „Haljinica duše pravedničke 
Vjera je i ufanje i ljubav". 

Elzica oćuti u duši neku dosada nepoznatu mi¬ 
linu. Polako otvori oči i opazi do svojih nogu jadnu 
majčicu, koja je bila kod posla zaspala a u ruci je 
još držala odijelo svojega djeteta, koje je popravljala. 
Praskozorje je sipalo nesigurno svijetlo u sobu, a 
crkvena su zvona naviješćivala veselu svečanost sla¬ 
veći Gospodina s visokoga tornja. 

Elzica se sagne k svojoj majčici i opazi s užasom, 
da joj je lice pokrila mrtvačka bljedoća, dah joj bio 
težak, gotovo nalik na jecanje. Uhvati njezinu ruku 
i vikne bojažljivim glasom: 

„Majko 1 . .. Majčice! . . . Što ti je?" 

„Ništa, ništa, moje dijete", odvrati Margareta 
probudivši se iz nemirnoga drijema. „Idimo u crkvu, 
već nas zovu zvona 1" 

Pokuša, da se pridigne, ali padne opet na krevet 
svojega djeteta. 

„Zar si bolesna, mamice?" upita Elzica kleknuvši 
do nje. „Ostani samo mirno kod kuće, mila majčice. 
Ja ću sama otići u crkvu, a kad dođe k meni Djetešce 
Isus, molit ću ga, da ti povrati zdravlje". 

Govoreći brižnu jadno dijete u gorki plač. 

„Nije to ništa, ljubljena kćeri," reče Margareta i 
teškom se mukom podiže, „ići ćemo zajedno u crkvu; 
hoću svakako da te gledam u najljepšem trenutku 
tvojega života". 

Podupirući se koračahu obje k hramu Božjemu. 

Crkva je bila posve priprosta zgrada. U sredini se 
dizao jednostavan oltar, a iznad njega je visjela slika 
Blažene Djevice. Od slike su se na strane nizali vijenci 
od cvijeća i zelenoga lišća, a pred Presvetim je gor¬ 
jelo šest svijeća. 

Djevojčice, koje su imale da prime svetu Tajnu, 
stajahu već poredane pred oltarom, obučene sve u 
bijele haljinice s vrpcama plavim kao nebo. Napokon 
dođe i Elzica, bosonoga u pokrpanoj haljinici, i stane 
u posljedni red među drugarice. Oborenih očiju i 
ruku skrštenih na grudima činila se bićem, što se 
spustilo s neba. 

Ubrzo započe svečani obred. Pod rukama orgu- 
Ijaša zaori glas orgulja kroz crkvu, a miris se tam¬ 
jana rasprostrije kao da hoće da dječijim molitvama 
pokaže put u nebo. 

Poput drugih pristupi i Elzica k presvetoj pri¬ 
česti, a svi gledahu puni sažaljenja njezine bose 
nožice i tamno joj odijelo. 

Majka se žarko molila prateći pogledima svoje 
miljenče. No iznenada raširi oči, kao da je htjela da 
nešto bolje vidi, i pritisnu obje ruke na srce, koje kao 
da je htjelo da pukne. Gledala je, gdje se na njezinu 
djetetu, dok je primalo presvetu pričest, najednom 
stvorila bijela haljinica, koja je svojim sjajem kud i 
kamo nadsijevala poput snijega bijele haljinice nje¬ 
zinih drugarica, a na prsima su joj na zlatnoj ogrlici 
sjala tri bisera, jedan plav, drugi zelen, a treći crven. 
Margareta raširi ruke prema oltaru i zavikne slavo¬ 
dobitnim glasom: 

„Tko je obukao moje dijete kao dušu iza us¬ 
krsnuća ?“ 

Čim joj se oteše te riječi sa usta, sruši se bez 
snage na tle, da nikad više ne ustane. Neke susjede 
podignu patničko mrtvo tijelo, da ga odnesu kući. 

Kad je Elzica izašla iz crkve, nije još ništa znala 
o smrti svoje majke; nitko se nije sjetio uboge sirote. 
Na jednom je izbočenom kamenu pred crkvenim vra¬ 
tima sjedilo krasno Dijete oduprijev glavicu o križ, 
kao da hoće da otpočine na njemu; kosa mu se spu¬ 
štala na leđa, a na čelu je bila počešljana po obi¬ 
čaju Nazarenaca. 

Elzica upozna u njemu Dijete, što ga je vidjela 
u snu, gdje sjedi u sjeni jabuke. No odijelo mu je 
bilo posve različito od tadašnjega. Tamna, stara i na 
više mjesta pokrpana suknjica pokrivaše njegovo 
nježno tijelo, a oko bokova se opasalo konopcem od 
konoplje. 

Zadivljeno stade Elzica pred lijepim Dječakom i 
opazi na svoje veliko zaćuđenje, da muškarci i žene 
prolaze pokraj njega, a da i ne svraćaju pozornosti na nj. 

Dijete upre pogled pun suza na Elzicu i upita 
je ljupkim glasom: 

„Koga tražiš, uboga Elzice?“ 

„Tražim svoju majku“, odvrati djevojče i padne 
i ne znajući zašto na koljena. 

„Pođi samnom i naći ćeš je“, reče dječak. 

Ne izustiv više ni riječi uprti na leđa križ, na 
koji se prije naslanjao, i poče šuteći stupati na¬ 
pi ijed. Elzica ga slijedila ozbiljna lica i tako je oboje 
djece išla boso jedno za drugim, dječak u pokaj¬ 
ničkom odijelu, a djevojčica u svojoj jednostavnoj 
sirotinjskoj suknjici. 

Staza je postajala pomalo sve uža i uža, a oštro 
je trnje i kupina ranjavalo bose noge obadvojice malih 
putnika. Dječak je trpio tiho bez jadikovanja i puštao 
krv teći ne pokazajući ni znaka umornosti. Elzica je 
kušala da se odupre o kamene izbočine, koje su okru¬ 
živale put, i uzdisala od bola. Uto okrene Dječak 
svoje svijetlo lice k sirotici i reče neopisano blagim 
i milim glasom: 

„Stupaj mojim tragom i ne ćeš se umoriti“. 

Elzica posluša savjet svoga vođe i ne ostavi je 
duševna jakost, ako i jest bol mučio njezino tijelo. 
Čas bi joj Dječak isčeznuo s vida, ona je tada plaš¬ 
ljivo išla po njegovu krvavom tragu. Naskoro bi ga 
opet ugledala pred sobom i nestalo bi svakoga straha. 

Iznenada zaluta u jednoj guštari. Kad je klo¬ 
nuvši duhom pogledala oko sebe, da potraži pravi 
put, ugleda lijepoga mladića, gdje sjedi pod stogo¬ 
dišnjim hrastom. U ruci je držao knjigu, iz koje je 
marljivo čitao. Za čitanja mu se javljao na usnama 
smiješak sumnjača, i Elzica opazi na uvenulom nje¬ 
govu čelu tragove zločinstva. Na vrhuncu je hrasta 
od vremena do vremena zaukala silna sovurina. Iza 
nekoga vremena baci mladić razočarano knjigu da¬ 
leko od sebe i počne huliti na Boga očajno se cereći. 

„Staje vjera", vikne, „igdje je mogu naći? Ha ha!" 

Elzica sva prestrašena padne na koljena i počne 
se moliti za bezbožnoga čovjeka. Sova je ukala još 
strašnije nego prije. 

„Veselimo se danas, jer ćemo sjutra ipak morati 
da umremo'*, nastavi mladić prkosno se smijući i 
i upravi korake k izlazu iz guštare. 

U taj mah naiđe na Elzicu, koja je još uvijek 
klečala nasred puta i molila. 

„Tko si ti?" upita bezbožni mladić i stane za¬ 
čuđen pred njom. 

Međutim i ne čekajući odgovora upre zadivljen 
pogled na grudi djeteta i nastavi: 

„Daj mi, molim te, anđele Božji, daj mi taj plavi 
biser, što ga nosiš oko vrata, i ja ću opet naći vjeru, 
koju sam izgubio putujući stazama ovoga svijeta". 

Elzica se začuđena maši rukom na prsa, no ne 
nađe nikakva bisera. 

„Uzmi ga, ako hoćeš", reče ne shvaćajući mladi¬ 
ćevih riječi. 

U to osjeti da je mladić uzeo sa njezinih grudi 
biser plav kao nebo. Duboko ganut pritisne ga ne¬ 
vjernik na usne, padne na koljena i počne slaviti ime 
Gospodnje. Sova strašno zakriješti, raskrili goro¬ 
stasna krila i odleti. 

Sad istom upozna Elzica moć vjere. 

Međutim se na okolicu spustila gusta magla. 
Djevojče lutaše bez cilja okolo, ne bi li vidjelo gdje 
na tlima krvave tragove božanskoga Djeteta. Utom 
joj dopre do ušiju žalosni jauk i brzim korakom 
pohiti naprijed pravcem odakle se čuo jauk, a na toj 
se stazi najednom pojaviše i krvavi tragovi. 

Naskoro dođe do jadne, uz pećinu prislonjene 
kućice. Neka djevojčica ležaše glavom na kućnom 
pragu i gorko stenjaše. 

„Zašto plačeš, draga ?“ upita je Elzica briznuvši 
i sama u plač. 


OOOOOOOOOOOOOOOOOOOOOOOOOOOOGGOOOOO© 79 

„Tata je umr’o i ne odgovara više", odvrati 
djevojče plačući dalje. 

Elzica stupi u kolibicu i ugleda strašan prizor. 
Na svežnju je slame ležalo još toplo mrtvo tijelo 
nekakva čovjeka. Okolo je stajalo petoro male dječice 
i plakale, a pri uzglavlju je sjedila žena i držala na 
isušenim prsima novorođenče. Elzici se pričini kao da 
vidi u ovim brigom i nevoljom izobličenim licima 
odsjev ljepote Djeteta, što ju je vodilo. Ponovno joj 
navru suze na oči, da nije ni opazila, kakav je do¬ 
jam učinila njezina nazočnost na tom kukavnom 
mjestu, gdje ništa nije sakrivalo gole strahote smrti. 
Djetinji plač iznenada prestade, a jadna se udovica 
baci Elzici pred noge i vikne sva izvan sebe od bla¬ 
ženstva. 

„Tko si? . . . Jesi li ti anđeo moga muža, i do¬ 
laziš, da me utješiš? . .. Daj mi taj crveni biser, što 
se sja na tvojim prsima kao žeravica i moja će djeca 
imati kruha, bol će mi olakšati, a duša će mojega 
muža vječno počivati u miru . . .“ 

„Uzmite, uzmite i srce moje, ako vam može što 
da pomogne", vikne Elzica pružajući svoja prsa 
udovici. Siromašna žena uzme obradovana biser crven 
kao sunce na zapadu sa grudi djeteta, i čitavu koli¬ 
bicu napuni sjaj dragulja čarobnim svijetlom, koje 
ublaži bol nesrećnika i donese im utjehu. 

„Kako je slatko ljubiti Boga u ljudima!" uzdahne 
Elzica brišući dječici suze s očiju. U isti čas upozna 
njezina duša nadahnuta božanskim svijetlom ljubav. 

Kad je Elza izašla iz kolibice, krene uskom sta¬ 
zom niz obronak brda. Jak je vjetar raspršio maglu, 

samo je još među vršcima drveća ostalo nešto od 
nje te je visjela tu kao prozirna koprena. 

Pomalo iščeznu drveće, a naskoro ostavi Elzica 
iza sebe i livade u dolini. Pred njom puče strašna 
pješčana pustinja na sve strane gubeći se daleko u 
obzorju kao u plamenome moru. Žarki joj vjetar 
zaustavi dah, a od časa se do časa dizahu gusti 
svrdlovi pijeska, iz kojih se orio urlik kao da se dere 
svezan đavo. 

Elzica oćuti strah, a u grlu je uze paliti žeđ. No 
išla je hrabro naprijed i napokon opazi u daljini, 
gdje strši iz pustinje pećina i palmu u njezinoj sjeni. 

„Tamo ću naći vode!" vikne Elzica puna nade 
i skupi posljednje sile te prispije onamo. No pećina je 
bila pusta i bez traga kakva bilinskoga života, a 
palma isušena poput proklete smokve. Uboga je 
sirotica jedva još disala. Uzdahnuvši klone na pijesak, 
skrsti ruke na prsima i spremi se na smrt moleći: 
„Vjerujem u Boga, ljubim Boga, ufam se u Boga!" 

U to izađe neki stari, divlji čovjek neprijatne 
vanjštine iz unutrašnjosti pećine. Pogled mu je bio 
strašan, a na licu mu se razabiralo očajanje i zlo¬ 
činstvo. U ruci je držao konop, na koji kao da se 
htio objesiti. 

„Tko se to ovdje ufa u Boga, gdje ja nemam 
nikakve nade?“ vikne bacajući zmijske poglede na 
sve strane. 

„Ja se ufam u Bogal“ šapne Elzica još ljubaz¬ 
nije i slađe nego prije. 

Očajni grješnik pristupi k nevinomu djetetu i 
obuze ga neko čudno čuvstvo. Htio je da plače, ali 

nije mogao, kušao je da proklinje, ali mu se usne 
ne makoše. 

„Ja se ufam u Boga!“ ponovi Elzica ovaj put 
posve tihano poput tiha uzdaha. Strašno jecanje pro¬ 
vali iz grudi starca. 

„Moli se za mene, Božji anđele!“ uzvikne i padne 
na koljena. 

Upinjući posljednje sile podigne Elzica ruku na 
prsa i pokaže mu prekrasni zeleni biser, koji se ondje 
sjao. Stari ga grješnik prihvati sa željom i pouzdanjem ; 
iz očiju su mu tekla dva potoka suza, a crvenim se 
rukama skrušeno udarao u prsa. 

„Ufaj se u Boga!“ reče Elzica posljednji put. I 
sad njezina duša prije nego će se preseliti na onaj 
svijet, upozna i slatku nadu. 

Ujedno joj se opet ukaza pred očima božansko 
Dijete, što ga je vidjela prvi put u snu pod jabukom. 
Njegova se bijela haljinica svijetlila poput sunca o 
podne, s njegovih su se grudi sjala o zlatnoj ogrlici 
tri bisera. Njemu je zdesna stajao njezin otac obučen 
isto tako u bijelo odijelo i sa ogrlicom s biserima, i 
pružao ruke prema svojemu djetetu, dok je s lijeva 
majka sva u bjelini radosno domahivala svomu rne- 
zimčetu. 


U oblacima su se čuli nebeski glasovi, gdje pje¬ 
vaju : 

„Bijela halja pravedničke duše 
Vjera je i ufanje ljubav". 


6 

Stari, skrušeni grješnik spremi Elzici pod palmom 
grob i odmah proteče iz kamena pećine izvor bistre 
vode, koji je napajao ljubice i ljiljane, što su rasli 
skupa na humku kao što su u duši Elzice zajedno 
rasle poniznost i čistoća. 


Toljago, miči se! 



















i 



Vijest, da će gospođa Ivana pripovijedati priču, 
širila se uvijek brzinom električne iskre po čitavom 
gradiću. Što je god bilo djece po ulicama naokolo, 
ostavljahu svoje igre i druge poslove, kod kojih su 
se mogle razderati hlače, i dolijetahu brzo u dvor 
,,K slatkomu grašku", gdje je stara stanovala. Go¬ 
spođa bi Ivana sjela na kamenu klupu pred vratima 
i gledala laskavo se smiješeći, gje pridolazi sitno 
mnoštvo. Kad su već svi bili na okupu, bacila bi 
zadovoljan pogled po nemirnom slušateljstvu, mah- 
nula bi dva, tri puta pletaćom iglom po kosi i stala 
bi opet da plete čarape počinjući ujedno pripovijetku. 

Bio jednom neki vrtlar, pričala je starica jedne 
večeri, siromašniji od svakoga miša, a nesreća ga 
progonila na svakom koraku. Kad bi posadio dinje, 
pobrao bi krastavce, a kad je posijao salatu, izrastao 
je korov. Da je posadio sve komade po pet talira, 
sigurno bi izrasle probijene pare, a da je ostavio svoj 
zanat i postao šeširdžija, po svoj bi se prilici djeca 
rađala bez glave. Jer na nebu ima jedan svetac, 
imenom sveti Gilindon, a služba mu je jedino u tom, 
da pleše pred prijestoljem njegova božanskoga Veli¬ 
čanstva i da neprestano viče: „Podaj mu višel Po¬ 
daj mu višel" I zaradi toga se događa, da nesreća, 
kao što i sreća, nikada sama ne dolazi, nego uvijek 

nesreća vuče za sobom druge nesreće, a sreća druge 
sreće. 

Kad je jedne godine topla svibanjska kišica zao- 
djela šume i livade zelenim sagom, činio se vrt na¬ 
šega jadnika ugarom. Koprive, drača i ostali korov 
posve ugušiše posađene korisne biljke. Ukratko: sve 
je bilo pusto i neprijatno. U čitavom vrtu nije od 
svih biljaka nijedna uspjevala osim jedine stabljike 
kupusa, koja je rasla upravo u sredini vrta, a vrtla- 
rova ju je žena zalijevala svetom vodom. Biberovo se 
drvce osušilo, artičoki usahnuše, salatu izjedoše gusje¬ 
nice, jedini je kupus uspijevao i rastao bez prestanka 
dok nije izrastao veći od vrtnoga zida, dopr’o do 
krova, postao viši od crkvenoga tornja te se na koncu 
izgubio u oblacima, a u petak je pred Ivanjdanom 
dosegao vrhuncem pred sama rajska vrata. Vrtlar i 
njegova žena postadoše međutim pravi umjetnici u 
gladovanju. U vrtlarovu se grlu već pojavila paučina, 
jer ga nije upotrebljavao; njegova je žena gotovo 
zaboravila žvakati. 

No jednoga dana dojadi čovjeku taj vječni post 
i ne premišljajući mnogo zapovjedi ženi da iščupa 
kupus i da napravi štogod od njegovih nježnih listića, 
što su rasli posve na vrhu. Kad je to gospođa Mar¬ 
gareta čula, udari u viku, priljubi se čvrsto uz kupu- 
sovu stabljiku — koje u ostalom ne bini Herkul mogao 
da iščupa — da je zaštiti; ta kupus je bio njezin 
ljubimac, čuvala ga je kao zjenicu oka svoga. 

Mjesto odgovora uzme čovjek toljagu i zaprijeti 
ženi, da će je objesiti glavom dolje o jednu granu, 
ako mu tačno u dvanaest sati ne pripravi jelo. 

Radi toga ne preosta Greti ništa drugo, već da 

zaveže, i ona uzme sjekiru da posiječe kupus. I već 
je teškim srcem htjela da pođe na posao kadno opazi 
da je stabljika već dosegnula do nebesa, i iznenada 
se porodi u njoj misao, da se popne na nju i za¬ 
moli svetoga Petra za milostinju. 

Dok je još o svojem naumu razmišljala, podigne 
u vis nogu, stavi ju na najnižu granu i drž’, drž’ 
uspinjaše se s grane na granu te konačno đoprije do 
nebeskih vrata. Kako tu nisu bila zvonca u običaju, 
vikne: „Halo! Halo!“ i zapucketa prstima. Nato se 
polako otvori okance na nebeskim vratima i sveti 
Petar pruži nos kroza nj. 

„Šta je?“ upita. 

Gospođa Greta počne drht' i po čitavom tijelu, 
kad je ugledala pred sobom tako časnoga gospodina 
i odvrati veoma udvorno i čedm. 

„Oprostit ćete, dragi gospodine sveti Petre, ja 
sam jedna jadna i nesrećna žena, koja nema ništa, 
da založi, i dolazim, da za volju Božju isprosi i od 
vaše milosti kakav darak“. 

Sveti Petar zatvori nebesko okance ne odgovoriv 
ni jedne riječi. No kako se svaka pobožna duša drži 
Božje riječi, da treba pomoći sirotinju, povrati se on 
nakon nekoliko časaka noseći jedan mali sto, koji 
predade gospođi Greti veleći: 

„Uzmi ovaj evo stolić, draga kćeri, i kad oglad- 
niš, reci: „Stoliću, prostri se!“ 

„Bog vam platio, gospodine sveti Petre, i širila 
se vaša slava na sve vijeke“, odvrati žena i počne 
hitro silaziti s grane na granu, dok nije stigla do 
zemlje. 

Kako je poznato, žene su veoma radoznale, pa 
se ni Greta nije mogla strpjeti i pričekati na svojega 
muža, već postavi sto odmah na dvorištu i vikne: 

„Stoliću, prostri se!“ Bože, šta se dogodi! Kažem 
vam, trebalo je to vidjeti, da povjeruješ!... Istom 
je žena izustila tu riječ, kadli se pojavi na stolu ručak, 
da nije mogao biti ni na kraljevu stolu bolji i ljepši. 
Tu je bilo piletine s artičokima, kunića sa rižom, 
pečenih šarana, kuhanoga bakalara, pa riže, kuhane 
u mlijeku, graška i mošta. 

Kad se vrtlar povratio kući, na'jedoše se tako, 
da su prstima kroz grlo mogli doseći do hrane. Od 
toga se dana počeše toviti, te su napokon gotovo 
pucali od debljine. Uz to nisu trebali ništa drugo 
raditi već bi samo izgovorili tri cigle riječi: „Stoliću, 
prostri se!“ Tako im prođoše dva mjeseca, a muž i 
žena se odebljaše i zaokrugliše, da ih nisi više pre¬ 
poznavao. Jednoga dana progovori vrtlar svojoj Greti: 

„Gledaj, ženo, to nije nikako u redu, da netko, koji 
jede tako dobro kao mi, ide okolo u takovim dronj¬ 
cima, da se ne može ni da pokaže pristojno na ulici. 
Stoga se popni opet po kupusu i zamoli svetoga 
Petra za sedamdeset talira, da možemo napraviti 
odijelo od finoga sukna i haljinu od crne svile“. 

Žena se ispočetka skanjivala ali se napokon od¬ 
luči i krene po granama još jedamput k nebesima. 
Sveti Petar sjedaše kod vrata i sunčajući se čitaše 
najnovije novine. 

„Sta ćeš opet?“ vikne zlovoljno kad je ugledao 
vrtlarevu ženu. 

„0 molim, ne trudite se, vaša milosti**, odvrati 

ponizno gospa Greta. „Došla sam da vas upitam, 
ne bi li mi možda htjeli pozajmiti na hipoteku sedam¬ 
deset talira, da možemo kupiti odijelo od finoga sukna 
za moga muža, a za mene haljinu od crne svile. Vaša 
će milost sigurno znati, da je zima pred vratima, 
pa nije u redu, da nemamo pristojnih odijela**. 

Sveti joj Petar dobaci postrance preko svojih 
velikih naočala ne baš prijateljski pogled i ode unutra. 
No brzo se vrati noseći praznu nočarku. „Evo uzmi, 
nezasitna ženo**, reče, a ako trebaš novaca, reci samo: 
„Kesice, puni se!“ 

„Bog vam platio i ako . ..“ 

„Hajde, hajde, gledaj, da odeš, ili ću te ja nau¬ 
čiti kako se trči**, presiječe sveti Petar zlovoljno nje¬ 
zino zahvaljivanje. Gospa Greta sade brzo sa kupusa 
i kad je prispjela dolje, gdje ju je muž već očekivao 
reče novčarci: „Kesice, puni se!“ Odmah počeše iska- 
kivati iz novčarke tvrdi taliri, jedan za drugim, sve 
više i više, da se činilo kao da pada kiša od talira. Kad 
to vidješe Ivan i Greta, mišljahu, da će izgubiti pa¬ 
met. U istinu je i izgubiše, jer se već drugi dan 
pokaza gospoja Greta u haljini od teške svile, upravo 
od onakve, od kakve je bio napravljen i ogrtač 
blažene Djevice u crkvi, a gospodin Ivan u kaputu 
sa zlatnim i srebrnim resicama, sa štapom prekrasna 
drška, u svilenoj kapi sa sedam velikih pera. Napokon 
kupiše i vijećnicu, da posve sami u njoj stanuju, 
obložiše sve zidove zlatnim tapetama i urediše se 
tako kneževski, da su im i krpe za pranje suda bile 
od svile, izvezene srebrom. 

Osvane i nedjelja. Oboje sjedoše u prekrasnu 

kočiju, koja su nabavili ravno iz glavnoga grada i 
povezoše se s velikim sjajem u crkvu. 

Došav u crkvu upita Ivan ženu: 

„Greto, zar ne zvone zvona?" 

„Mislim, da ne zvone, Ivane 1“ 

Ivan pocrveni od zavisti i ljutine kao glavica 
žigice sumporače i reče: „Ali kada dođe biskup, tad 
će sigurno zvoniti!“ 

Kad su izašli iz crkve, počeše Ivan i Greta ba¬ 
cati naokolo bakreni sitnež među djecu i gledahu 
zadovoljno, kako se djeca otimaju. Kad su opet sjeli 
u kočiju, poletješe za njima dječaci i djevojčice i 
počeše im se rugati pjevajući porugljivo: 

„Sudoperko Greto! 

Sudoperko Greto 1 
Još jučer si bila prosjakinja, 

A danas se kao paun kočiš 1“ 

Gospa je Greta sva kipjela od ljutine, te istom 
što je prispjela kući, sjede i. napiše kraljici pismo, u 
kojem zahtjevaše, da se sva djeca u mjestu objese. 

Muž je povuče na stranu i reče: „Vidiš, Greto, 
to ne ide, da zvona zvone, kad biskup dolazi u crkvu, 
a ne će ni da se maknu, kad ulazimo mi, koji smo 
ipak ljudi vrijedni poštovanja i vrlo bogati. Stoga se 
ti još jedamput popni na kupus i reci to svetomu 
Petru. On ti mora dati nešto što bi nam pomoglo u 
ovom nesnosnom stanju i pribavilo nam iste časti, što 
se iskazuju biskupu". 

Gospa Greta uvidje, da je to potrebno, i poče 
se uspinjati teško pušući i sopeći od debljine. Kad je 
napokon doprla do nebeskih vrata, zahtijevaše od 

svetoga Petra bezobrazno i onako s visoka, da dade 
objesiti župnika, crkvenjaka i sve ministrante, ako ne 
budu htjeli da zvone njoj i njezinu mužu kao 
gospodinu biskupu. Sveti Petar segne rukom u džep 
i izvuče malu toljagu, ne dužu od pedlja, naličnu na 
bat u zvonu. „Uzmi ovu toljažicu", reče sveti Petar, 
,,i kad vi budete išli nedjeljom na misu, a ne budu 
zvonila zvona, ti samo reci: Toljago, miči se!" 

Dođe i nedjelja. Muž i žena sjedoše opet u svoju 
prekrasnu kočiju, da se oholiji od kralja i kraljice 
odvezu u crkvu. Ali zvona mučahu. Jednom kretnjom 
izvuče gospa Greta toljagu iz džepa, digne je visoko 
u zrak i vikne bijesna poput razdražena bika: „To¬ 
ljago, miči se!“ 

Ah, da je radije šutjela! Jer toljaga stade odmah 
da pleše amo tamo u zraku i da nemilosrdno udara 
po Ivanu i Greti. Sa muževe glave skoči na ženinu, 
a s njezine opet natrag na Ivanovu i sve tako bez 
prestanka, dok nisu bez daha pali na zemlju. 

Tako ih stiže kazan za njihovo lakomstvo i oho¬ 
lost. Jer ona toljaga nije bila ništa drugo van Božja 
pravica, koju božansko Veličanstvo šalje od vremena 
do vremena na zemlju, da dobro ispraši ljude, koji 
to zasluže. Jer kako je ono rekla moja baka, Bog joj 
dao pokoj vječni, dok sam ja bila još malo djevojče: 
„Bog ne jede i ne pije, ali sudi ono, što vidi“. 










Španjolski je pisac romana 

0. LUIS COLOMA 

jedno takovo ime, koje se ubraja k prvim ime¬ 
nima svjetske književnosti. Iz nekojih se njegovih 
većih djela razabire, da taj neobični poznavač 
ljudskih srdaca čita nadasve djetinju dušu. On je 
pače i pisao za djecu i mladež i mi smo veseli, 
što možemo objavili, da će doskora izići u hrvat¬ 
skom prijevodu njegova 

DJEČJA KNJIGA 

Imenom je namijenjena djeci, ali će je s užitkom 
čitati i odrasli, i priprosti i obrazovani. Iza duho¬ 
vitoga uvoda, u kojem pisac iznosi neke šaljive 
zgode svoga djetinjstva i koji će svojim oblikom 
zadovoljiti i na j i zbi rij i vi j ega čitatelja, dolazi šest 
priča, u kojima se jednostavnim i bezazlenim na¬ 
činom siju u nedužnu dušu velike istine. Pisac se 
drži pravila: „Usadite misao dobrote u djetinja srca, 
ako je i ne razumije. S godinama će je već shvatiti 
i ona će bujno procvasti u njihovu srcu“. 


gqđ 


Na ovu knjigu upozorujemo roditelje i 
odgojitelje, koji hoće da namaknu djeci 
radosti i prave duševne koristi. 

DJELCE JE PREVEO G. KARLO BAC. 

Golema pitanja o čovjeku i svijetu, o životu i smrti 
koja se iskona nameću čovječjemu umu, koja su 
mučila i muče bezbroj mislilaba, biju zaokupila svu 
dušu jednomu od neobično jakih duhova, mladomu 
danskomu pjesniku Johannesu Joergonsenu. Ro¬ 
đen i odgojen u protestantizmu izgubi zarana vjeru, 
ali ga dobrza razočara i znanost, kojoj se klanjao. 
Jednoga dana zadivi svoje zemljake svojim obra¬ 
ćenjem na katolicizam. Svoj razvoj od potpune 
pustoši u umu i srcu, pa sve do visoke vjere i 
misticizma, prikaza u krasnom romanu 



Tu vidimo študenta Hermana Rongea, sina danskoga 
tvorničara, kako luta i vođen Schopenhauerom i 
francuskim mistikom. He'leoom nalazi izlazak iz 
labirinta u kršćanstvu, prelazi na katolicizam, a 
slijede ga mladi plemeniti pastor Wiig i njegova 
sestra Elsa, koja se udaje za Rongea. 

Javljamo cijenjenoj publici, da će Gospa od 
Danske Izići skoro u hrvatskom prijevodu kao 
izdanje naše 

,,Zabavne Knjižnice 4 * 

Nije potrebe da preporučujemo djelo čevjeka, 
kojim se danas ponosi Danska, kojemu se dive i 
protivnici, koji uživa svjetski glas i kao učenjak i 
pjesnik, čija djela prevode na sve kulturne jezike. 

Narodna Prosvjeta. 

Dok bude u čovjeka smisla za veliko i uzvišeno, 
divit će se on čudesnoj borbi, što ju je kroz tri 
stotine godina imalo da izdrži mlado kršćanstvo; 
divit će se divskoj snazi strpljive ljubavi, pred 
kojom konačno klonu grozna željezna šaka rimskih 
imperatora. Nije ni čudo što i tolika djela lijepe 
književnosti pokušaše, da nam dočaraju pred oči ta 
herojska vremena mlade Crkve. To čini vrlo ugod¬ 
nim i zanimljivim načinom i pripovijest spisateljice 
Antonije Kiische De La Grauge pod naslovom 

VESTALKA 

koja će za koji dan izići u hrvatskom prevodu 
u našoj Zabavnoj Knjižnici. 

Gledamo tu užase poganstva i pobjedno slavlje 
vjere Kristove u dušama oojedinaca za vlade Do- 
micijanove. Zanosi nas osoba plemenite vestalke 
Kornelije Sabine, koju nedužnu daje Domicijan 
živu zakopati, ali je spasava junački kršćanin Pariš, 
negdašnji gladijator, kojemu ona krstivši se postaje 
ženom. Panjimo se nad junaštvom Parisovim, na¬ 
pose u njegovoj borbi s lavom, od kojega oslobađa 
kršćansku djevicu Fioroniju, duboko nas diraju lica 
mučenice Domitile, mučenika Anićeta, bezazlene 
Fabiole. Zgražamo se nad groznim i sićušnim lov¬ 
cem muha“ Domicijom, pakosnom vrhovnom ve- 
stalkom i t. d. 

VESTALKA 

je jedna od onih rijetkih pripovijesti, iza čitanja 
kojih se čovjek osjeća boljim, zadovoljnijim, vese¬ 
lijim; kojih se uvijek rado iznova laća. 

'Narodna Prosvjeta. 

